SEEbiz.eu / HR / Beograd na ime potraživanja preuzima udele u Lasti i Ikarbusu\nBeograd Ikarbus Lasta Mostogradnja Nikola Nikodijević Palilula\nDatum objave: 29.06.2017. - 11:48:13\nBEOGRAD - Odbornici Skupštine grada razmatraće na današnjoj sednici predlog rebalansa budžeta.\nRebalansom je, prema rečima predsednika beogradskog parlamenta Nikole Nikodijevića, predviđeno da najveća izdvajanja, 1,3 milijardi dinara budu opredeljena za dečju zaštitu i obrazovanje, dok će porodilje ubuduće dobijati jednokratnu pomoć od 10.000 dinara.\n"Ovog puta imamo dobar rebalans budžeta, s obzirom da je zasnovan na povećanju prihoda, koje nije rezultat novih zaduženja, već je plod povećanog obima sredstava, odnosno - veće su prosečne plate u gradu i ima više zaposlenih, pa je deo sredstava koje dobijamo od Republike sada uvećan, što nam omogućava da taj novac investiramo u druge projekte", objasnio je Nikodijević.\nUšteda je, kaže, ostvarena i zahvaljujući dogovorom sa EBRD-om o refinansiranju kredita. "Uspeli smo da dogovorimo da kamatna stopa umesto 3,2 bude dva odsto, što nam ostavlja ustedu od 760 miliona dinara", rekao je Nikodijević u izjavi za Tanjug.\nNajveća izdvajanja od 1,3 milijardi dinara usmerena su na dečju zaštitu i obrazovanje.\n"Želimo da nastavimo subvencioisanje privatnih vrtića, uz izgradnju novih objekata, obnovu škola i kupovine opreme za škole, ali i ulaganje u putnu infrastrkturu, u kulturu... Ovog puta rebalans nam daje mogućnosti da više investiramo, jer posle mnogo godina imamo povećane prihode u odnosu na planirane", rekao je Nikodijević.\nNa dnevnom redu je i Predlog odluke o restruktuiranju zajma po Ugovoru o zajmu sa EBRD-om, kojim je predviđen duži rok otplate, do 2026. godine, uz manju kamatnu stopu od dva odsto.\nKako je Nikodijević objasnio, to će omogućiti da se novac iz tog zajma iskoristi za obnovu Ulice 27. marta, Cara Dušana i Džordža Vašingtona i izgradnju podzemnih garaža u Ulici Kneza Miloša.\nPred odbornicima će se naći i Strategija grada do 2021. godine, koja predviđa dalji razvoj infrastrukture, unapređenje rada Gradske uprave, položaja onih kojima je potrebna pomoć, unapređenje statusa obrazovanja, razvoj sportske i kulturne inftrastrukture.\n"Na današnji dan znamo šta ćemo raditi svakog trenutka u narednih pet godina, šta je čija uloga i imaćemo za pet godina potpuno drugačiji, moderan, savremen Beograd, sa razvijenom putnom infrastrukturom, novom železničkom i autobuskom stanicom, novim bulevarima, sportskim, kulturnim sadržajima, a želimo da dostignemo evropske standarde i kada je reč o efikasnijoj gradskoj upravi", rekao je Nikodijević.\nOdbornici će razmatrati i predloge odluka o završnom računu budžeta grada za 2016. godinu, kao i izmene Odluke o obimu sredstava za vršenje poslova grada i gradskih opština i utvrdjivanju prihoda koji pripadaju gradu, odnosno gradskim opštinama u 2017. godini.\nOdlučivaće i o otpisu potraživanja grada po osnovu neizmirenih ustupljenih javnih prihoda, zbog prodaje kapitala "Industrije obuće Beograd" a.d, kao i o otpisu potraživanja grada prema "Želturistu" d.o.o. i "Društvu za održavanje zgrada" d.o.o.\nDeo duga "Laste" prema gradu trebalo bi da bude pretvoren u udeo grada u vlasništvu tog preduzeća, a isti je slučaj i sa delom duga "Ikarbusa".\nOdlučivaće se i o otpisu potraživanja grada dospelih od 1. septembra do 31. decembra 2015. godine i konverziji potraživanja dospelih 31. avgusta 2015. godine u trajni ulog u kapitalu "Mostogradnje" a.d.\nNa dnevnom redu biće i Plan generalne regulacije za opštine Grocka, Palilula, Zvezdara i Voždovac, kao i nekoliko planova detaljne regulacije.\nNa dnevnom redu biće i izmene odluke o građevinskom zemljištu, izmene Programa uređivanja i dodele gradjevinskog zemljišta za 2017. godinu, kao i Izveštaj o realizaciji tog programa za 2016. godinu.\nOdbornici će, između ostalog, razmatrati izmene odluke o podizanju spomenika Stefanu Nemanji, ali i predloženu Strategiju bezbednosti saobraćaja za grad od 2017 - 2020. godine.


Trenutna epidemiološka situacija u Pomoravlju je vrlo nepovoljna-NAJUGROŽENIJI SVILAJNAC I PARAĆIN !!!\nTrenutna epidemiološka situacija u Pomoravlju je vrlo nepovoljna. U svim opštinama sada imamo mnogo veći broj pozitivnih na koronavirus od ukupnog broja testiranih, nego što je to bio slučaj u aprilu i julu, a stanje je naročito zabrinjavajuće u Paraćinu i Svilajncu – kaže dr Goran Radovanović, direktor Zavoda za javno zdravlje “Pomoravlje”.\n„Od početka novembra došlo je do prave eksplozije broja novozaraženih. U oktobru su za ceo mesec registrovana samo 52 slučaja od 224 testirana lica, dok su za tri nedelje novembra pozitivan nalaz na virus imale 163 osobe od 300 testiranih.U Svilajncu i Paraćinu od ukupnog broja testiranih skoro 60 odsto zaraženo, što situaciju čini rečju vanrednom.“\n„Zavod za javno zdravlje “Pomoravlje” dnevno dobija oko 170 PCR testova za uzorke iz celog okruga, što je za sada dovoljno. Rad nam od pre nedelju dana dosta olakšavaju takozvani brzi testovi, na osnovu kojih se ekspeditivnije obavlja trijaža pacijenata – ističe dr Goran Radovanović, prenosi portal TV Pomoravlje.„\n„Zdravstvenim ustanovama u Ćupriji se svakog dana dostavlja oko 350 antigen testova, odnosno takozvanih brzih testova koji već u roku od pola sata pokažu prisustvo virusa u organizmu.\nProšli su našu stručnu proveru gde smo zaključili da je njihova osetljivost oko 95 odsto, tako da je pozitivan rezultat brzog testa merodavan da pacijenta ubacite u kovid sistem. Naravno, nalaz brzog testa se uvek potvrđuje PCR testom.“\nDoktor Radovanović upozorava da je jesen sezona krsnih slava i period pojačanog druženja u kućnim uslovima, što će uzrokovati još veći porast broja zaraženih ukoliko ne budemo pooštrili mere opreza.\nOn je poručio građanima da će dužnost vernika ispuniti i ako slavu budu obeležili u najužem krugu porodice, a da je u ovom trenutku primat da se sačuvaju zdravlje i ljudski životi


Nova JYSK prodavnica od 4. oktobra u Aviv parku Zrenjanin (FOTO)\nObjavljeno 03.10.2018. u 14h\nJYSK od sutra na novoj lokaciji – u Aviv parku Zrenjanin.\nSutra, 4. oktobra međunarodni maloprodajni lanac JYSK u svojoj novoj prodavnici predstaviće najnoviji asortiman vrhunskog nameštaja sa danskim potpisom za sezonu jesen-zimu.\nUz novu kolekciju, JYSK će prezentovati i novi koncept uređenja prodavnica 3.0 u potpuno raličitom, skandinavskom stilu uz koji će kupci imati drugačiji i inspirativniji doživljaj kupovine.\nTri stila za svaki dom\nKolekciju krase tri različita i inovativna trenda za unutrašnje uređenje koji će svakom domu pružiti dozu luksuza – The Thinker, Creative Mind i Human Nature.\nSvaki trend kombinuje različite boje i teksture kojima stvara poseban ugođaj u enterijeru. Uz naglašenu jednostavnost i harmoniju, trend The Thinker temelji se na klasičnom skandinavskom minimalizmu pri čemu preovladavaju plava, siva i crna boja, bez oštrih kontrasta koji odvlače pažnju.\nTrend Creative Mind je zaigran i ležeran, a kombinuje ženstvene uzorke sa etno detaljima koji stvaraju privlačan i ugodan ambijent inspirisan boho i hippie stilovima. Osnovna obeležja ovog trenda su meke linije i svetle nijanse. Tu je i trend Human Nature uz koji možete pobeći iz užurbane svakodnevice u vlastito mirno utočište gde je fokus na lepoti i snazi prirode. Ovaj trend dopušta kombinaciju prirodnih elemenata na savremen način tako da lako možete povezati smeđe, zelene i plave nijanse sa industrijskim materijalima, kao što su metal, staklo i drvo, ali i biljke.\n„Ove sezone predstavili smo tri jedinstvena stila koja odlično izgledaju zasebno, a jednako dobro funkcionišu i kada se kombiniju međusobno. Veliku pažnju posvetili smo materijalima, bojama i zelenilu pri čemu je vidljiv snažan uticaj skandinavskog dizajna. Uz JYSK proizvode svako može da stvori skladan ugođaj u prostoru“, izjavila je Zvjezdana Novak, JYSK-ova menadžerka za prodaju i marketing.\nUvođenjem ovih trendova, kao i novog koncepta uređenja naših prodavnica, JYSK planira da nastavi pozitivan rast u Srbiji koji pokazuju ostvareni rezultati u protekloj godini.\n„Prošle sezone zabeležili smo rast prometa u totalu za 18,4 odsto, ali i rast kupaca za 21,7 odsto. Ovi poslovni rezultati koje smo ostvarili govore nam da smo na dobrom putu kojim ćemo ići i dalje. Stoga nam je plan da sledeće godine otvorimo tri nove trgovine, tako da će do kraja 2019. godine JYSK u Srbiji imati ukupno 33 trgovine. To je ujedno i najviši plan za ekspanziju od svih zemalja u regionu. Verujemo našim kupcima, baš kao što oni veruju u nas“, izjavio je Zoran Malešević, retail menadžer JYSK-a za Srbiju.\nPOPUST SAMO ZA ZRENJANINCE DO 11. OKTOBRA\nUz nove kolekcije u Zrenjanince u JYSK-u očekuju fantastični popusti, koji će biti aktuelni do 11. oktobra.\nDEO PONUDE JYSK PRODAVNICE\nTagovi:dekoracija za kuću, dušeci, jastuci, jyisk akcija, JYSK, krevet\nČaroban kutak u centru Zrenjanina – originalni suveniri i zanimljivi pokloni\nKnjižara „Birooprema“: Sve za leto i plažu\nU Zrenjaninu otvoren „JYSK“


Plan nam je da se uselimo u novu zgradu za tri do četiri godine\n„3Lateral“ članica kompanije „Epic Games“, jedne od vodećih tehnoloških kompanija iz oblasti interaktivne zabave, kupila je parcelu u samom centru Novog Sada za izgradnju novog radnog prostora za svoj tim u Srbiji na javnoj licitaciji koja je održana 9. juna 2020. godine.\nZemlјište površine 6.495 m2 plaćeno je 933.039.225 dinara.\nIzgradnja razvojnog kampusa, u blizini Univerziteta u Radničkoj ulici br. 32 u Novom Sadu, predstavlјa naredni korak investiranja kompanije „Epic Games“ u IT zajednicu ovog regiona.\nZa tri do četiri godine će na ovoj lokaciji raditi stručnjaci iz oblasti umetnosti i računarskih nauka na razvoju najnaprednijih tehnologija za ceo svet.\n- Simbolično, na istom mestu gde će nići jedna nova industrijska zona i gde se sprovodi svojevrsna reindustrijalizacija Novog Sada, početkom 20. veka je bilo sedište hemijske industrije grada. Zatim je ta lokacija dugo decenija bila ogledalo propasti jednog industrijskog perioda u vidu sprovođenja neodgovorne politike i devastacije objekata.\nDanas smo na pragu toga da kroz ovu investiciju, odnosno budući IT centar, dobijemo jasne obrise industrije 21. veka koji karakterišu nove tehnologije, koje se i urbanistički i ambijentalno, uklapaju u ovaj deo grada.\nNa nama koji smo donosioci odluka je da pružimo najbolјe uslove i omogućimo realizaciju projekata koji garantuju sigurnu budućnost naših građana, a to radimo kako bismo našu omladinu zadržali u Srbiji.\nOdluka kompanije „3lateral“ odnosno „Epic Games“ da svoje poslovanje prošire u našem gradu je snažna poruka da Novi Sad i Srbija imaju svetlu budućnost. Kreiramo obrise izvesne sutrašnjice, jer je realnost takva da ne možete zadržati nove generacije, ako im ne obezbedite nove, moderne sadržaje i izazove, i upravo zato uvek proaktivno razmišlјamo - rekao je gradonačelnik Miloš Vučević i zahvalio se predsednici Vlade na podršci, kao i gospodinu Mastiloviću na saradnji.\nPredsednica vlade Ana Brnabić istakla je da je od velikog značaja za Srbiju što će svetski priznata kompanija „Epic Games“, upravo u Novom Sadu imati svoj „evropski štab“, te da će to imati dalekosežne pozitivne efekte na celu zemlјu u budućnosti.\n- Ovo je značajno ne samo radi motivisanja mladih da ostanu u našoj zemlјi, nego i radi pozicioniranja Srbije u svetu. U ovom trenutku samo naslućujemo kakav je ovo potencijal i ponosna sam na to što imamo lјude kao što su Vladimir Mastilović i njegov tim, koji predstavlјaju našu najveću vrednost. Poslednjih nekoliko godina se trudimo da u svetu budemo prepoznati upravo po tome, po kvalitetu i inovativnosti, i primećujemo da se na Srbiju već gleda na drugi, bolјi način.\nHvala ovoj kompaniji koja je mogla da bira da posluje u bilo kojoj zemlјi na svetu, a izabrala je našu.\nTo nama mnogo znači, jer će mladi lјudi ostajati da žive ovde, a mnogi drugi će, privučeni njihovim poslovanjem, dolaziti u Srbiju da žive i rade – rekla je Ana Brnabić.\nDirektor Vladimir Mastilović naglasio je da se ta kompanija bavi interaktivnim medijima, odnosno medijima budućnosti za kompjutersko modelovanje i vizuelizaciju.\n- Zbog naglašene interaktivnosti, neophodno je razumevanje širokog spektra veština i znanja – iz umetnosti, matematike, programiranja, pa čak i psihologije, kako bi se verodostojno predstavio jedan digitalni karakter.\nBlizina univerziteta lokaciji predviđenoj za izgradnju naše poslovne zgrade nam je bitna upravo zbog te multidisciplinarnosti. Mi želimo da proširimo dijalog sa akademskom zajednicom Novog Sada i da kreiramo tim visoko motivisanih lјudi.\nTek smo kupili zemlјište i očekuju nas dalјe radnje vezane za projektovanje i izgradnju.\nNaša kompanija je formatirana tako da pravimo proizvode pomoću kojih se prave neki drugi proizvodi, stoga je uspeh drugih i naš uspeh. Želimo da edukujemo i ostale da uspeju kao i mi, zato ulažemo u obrazovanje kadrova.\nPlan nam je da se uselimo u novu zgradu za tri do četiri godine i tu će raditi stručnjaci iz oblasti umetnosti i računarskih nauka na razvoju najnaprednijih tehnologija za ceo svet - zaklјučio je Mastilović.


Lokacije u Bosanskoj dolini piramida ponovo otvorene za posjete – Visokoin.com\nNaslovna » Lokacije u Bosanskoj dolini piramida ponovo otvorene za posjete\nUblažavanje mjera zabrane na području Federacije BiH dovelo je i do otvorenja arheoloških i turističkih lokacija u Visokom i Bosanskoj dolini piramida.\nOd ovog petka za javnost su ponovo otvoreni tuneli Ravne, Bosanska piramida Sunca i Mjeseca, kao i Tumulus u Vratnici.\n– Nakon 50 dana ponovo otvaramo svoje lokacije za naše drage goste. Tokom ove nenadane pauze trudili smo se da lokacije održimo, da budu uredne, čiste i bezbjedne za posjetioce i spremni očekujemo naše goste, na početku ljude iz BiH, a kasnije i našu dijasporu, dok se nadamo da će tokom ljeta biti otvorene i granice, pa da ćemo već ove godine dočekati i naše redovne goste iz cijelog svijeta – kaže Semir Osmanagić.\n– Posjete lokacijama bit će svedene na grupe od maksimalno pet ljudi, uz držanje odstojanja, kao i svu potrebnu ličnu zaštitu. Na lokacijama smo pripremili i sredstva za dezinfekciju, te ćemo ispuniti sve mjere nadležnih, kako bi naše lokacije i dalje ostale sigurne za sve goste. Ovu priliku koristim da pozovem sve Bosance i Hercegovce, posebno one koji do sada nisu bili ovdje, da nam dođu, da posjete Bosansku dolinu piramida, naše tunele u kojima je najveća koncentracija negativnih jona na svijetu, koji su izuzetno blagotvorni za ljudsko zdravlje, kao i naše nove sadržaje u parku „Ravne 2“, staze i šetališta koja prolaze kroz crnogoričnu šumu, koja je najbolji izvor jačanja imuniteta – poručio je Semir Osmanagić.


Aleksandar Vučić (Foto Tanjug / Dragan Kujundžić)\n"Mi Prištinu očekujemo već na nekom od sledećih sastanaka, u skladu sa vašingtonskom inicijativom. Govorio sam i o tome na konferenciji i očekujemo da se Avdulah Hoti priključi već na sledećem samitu i susretu, a onda očekujemo i Sarajevo i Podgoricu", rekao je Vučić.\nKaže da je dogovoreno i formiranje stalnog sekretarijata inicijative, što je, ističe, veoma važna odluka, pošto će tako uvek biti formalizovane sve odluke.\n"Suština svega je da olakšamo život svima. Mi smo svi zajedno veoma mali, ali zajedno smo manje mali nego kada smo sami. To je velika i važna ideja i od toga Srbija ima ogromne koristi", naveo je Vučić.\nIstiče da je prošlo vreme kada nismo razumeli svetske procese i kada je svet išao mimo nas, kao i kada nismo razumeli šta znači snažna ekonomija.\nSrbija će ove godine imati najvišu stopu privrednog rasta, dodao je Vučić.\n05.12.2020 Ima alata i zanata, ali sve manje zanatlija (334)\n05.12.2020 U srpskim sredinama 108 novih slučajeva, preminula tri lica (287)


Iako nema dokaza da su rezultati kovid testova Novaka Đokovića falsifikovani, o čemu su pisali mediji naklonjeni opoziciji, tužilaštvo će postupiti po prijavi.\nZdravstvena inspekcija prikuplja podatke po nalogu suda i tužilaštva, koje će potom predati MUP-u.\nŠuvlakov je demantovao za "Novosti" da je on podnosilac te krivične prijave.\nPodsećamo, najbolji teniser sveta Novak Đoković je pretrpeo torturu australijskih vlasti zbog činjenice da nisu priznali njegovo medicinsko izuzeće, nakon čega je deportovan iz Australije, gde je trebao da nastupi na Australijan Openu.\nAustralijske vlasti su, i pored činjenice da je Đoković dostavio svu potrebnu dokumentaciju, njega deportovale uz izgovor da će "potpirivati antivakserska osećanja".\nIako su nadležni u Srbiji objavili sve podatke vezane za testiranje Đokovića, pojedini mediji su to iskoristili za napade na najboljeg tenisera sveta i medicinske radnike.\nNovak Đoković Australija Milovan Šuvakov


Press Online :: Svet :: KRAJ MAKRONOVE" ROMANSE" SA TRAMPOM Diplomatska "mapa puta" odredila koji su PRIORITETI Francuske / print=true\nKRAJ MAKRONOVE" ROMANSE" SA TRAMPOM Diplomatska "mapa puta" odredila koji su PRIORITETI Francuske\nFrancuski predsednik Emanuel Makron je, svojom "mapom puta" za diplomatske prioritete Francuske u narednoj godini, okrenuo leđa američkom predsedniku Donaldu Trampu i prekinuo "mušku romansu" s njim, ocenjuje Asošiejted pres.\nGovor koji je Makron u ponedeljak, u trajanju od 90 minuta, održao pred francuskim ambasadorima bio je fokusiran na jačanje Evropske unije radi suočavanja sa današnjim izazovima, a ne na oslanjanje na podršku SAD koja je testirana u dva svetska rata, navodi američka agencija.\nAP podseća da je, otkako je izabran za predsednika prošle godine, Makron više puta pokušao da ubedi Trampa da se ne povlači iz Pariskog sporazuma o klimi, niti iz nuklearnog sporazuma sa Iranom, a takođe ga je pozivao da ne uvodi carine na uvoz evropskog čelika i alimunijuma.\nBili oni u "muškoj romansi" ili ne, njegovi napori bili su uzaludni, zaključuje američka agencija.\nMakron je u obraćanju ambasadorima pozvao EU da preuzme veću odgovornost za sopstvenu odbranu, uz poruku da bezbednost Evrope "ne sme više da zavisi od SAD".


Tahiri: Udaljeni stavovi\nŠefica pregovaračkog tima Prištine za dijalog sa Beogradom Edita Tahiri i posrednik Evropske unije u razgovorima o tehničkim pitanjima izmedju Kosova i Srbije Robert Kuper razgovaraju u Prištini 31. januara 2012.\nSastanak šefice prištinskog tima za razgovore sa Beogradom Edite Tahiri i glavnog posrednika Evropske unije u ovom razgovoru Roberta Kupera u Prištini je završen bez ikakvih rezultata. Tahiri je poručila da su stavovi Beograda i Prištine o regionalnom predstavljanju Kosova veoma udaljeni.\nTahiri je na konferenciji za novinare rekla da Srbija nastavlja da insistira na rezoluciji 1244 sto je po njenim rečima za Kosovo neprihvatljivo.\n„Naša pozicija je jasna. Kosovo je nezavisna i suverena država i treba da se predstavlja kao nezavisna država, kao i sve ostale države u regionu u tim regionalnim organizacijama i forumima. Crvene linije Kosova su da neće prihvatiti nikakakvu referencu koja se odnosi na Rezoluciju 1244“, rekla je Tahiri.\nTahiri je demantovala nedavno pisanje prištinskih medija da će Kosovo odustati od prefiksa Republika u regionalnom predstavljanju.\n„Svi vi znate da se ne borimo samo poslednjih 20 godina za ovu Republiku, već se 100 godina borimo za slobodu i pravo na samoopredeljenje. Tako da nema ni jednog faktora i uslova, koji može dovesti do toga da ovaj istorijski proces izrodi neko neželjeno rešenje“, kazala je Tahiri.\nŠefica pristinskog tima za razgovore sa Beogradom prenela je novinarima da je od Kupera zatražila da se protokol o integrisanom upravljanju granicama potpiše do 10. februara i da odmah nakon toga počne da se primenjuje.\n„Razlog zbog čega sam tražila da se to privede kraju tako brzo ima veze sa činjenicom da će krajem februara savet ministara Evropske Unije odlučivati o zahtevu Srbije za dobijanje statusa kandidata. Savet ministara mora da praktično proveri da li dve države sprovode sporazum o integrisanom upravljanju granicama“, rekla je Edita Tahiri.\nTahiri je kazala da se zbog suprotnih stavova Beograda i Prištine još uvek ne zna kada će biti održana sledeća runda razgovora u Briselu. Glavni posrednik u ovim razgovorima Robert Kuper danas, kao i tokom prethodnih poseta Kosovu, nije želeo da se obraća novinarima.


Ekonomski rat protiv korone – najnovije projekcije | Talas.rs\nPre nekoliko dana je Međunarodni monetarni fond (MMF) objavio reviziju ekonomskih projekcija za 2020. godinu, koje su bile prvobitno objavljene u aprilu. Nažalost, ove projekcije su revidirane naniže, što znači da MMF predviđa još dublju recesiju ove godine za skoro 2 procentna poena. Svetska privreda će se smanjiti za 4,9% umesto za 3% tokom 2020. godine, ali će i oporavak biti nešto sporiji u narednoj godini.\nU grupi razvijenih zemalja, nove projekcije imaju lošije prognoze najviše za Francusku i Španiju (pad privrede veći za oko 5 procentnih poena – oko -13%), a u grupi zemalja u razvoju su to Indija i Saudijska Arabija. Nažalost, nema još podataka o reviziji za sve zemlje, već su podaci dostupni samo za najveće svetske privrede, pa ne vidimo da li MMF predviđa nešto lošiju ekonomsku situaciju i u Srbiji. Ipak, lošija privredna kretanja u zemljama koje su dominantno naši glavni ekonomski partneri, kao što su Nemačka ili Italija, imaće svakako negativan uticaj i na našu privredu, kroz smanjenje izvoza i investicija.\nU skladu sa ovim podacima su i nedavno publikovane projekcije Evropske komisije. One se ne poklapaju u potpunosti sa podacima MMF-a pošto je korišćen nešto drugačiji model, ali su zaključci veoma slični – čeka nas nešto dublja recesija koja će trajati nešto duže. Za sada i dalje stoji pretpostavka da će privredna aktivnost na kraju 2021. biti na istom nivou kao 2019. godine. Ovo je uslovljeno time da se ne materijalizuju neki drugi rizici, pre svega da ne dođe do širenja drugog talasa virusa na jesen, a sa time i nove mere zatvaranja ili izolacije.\nNemačka usvojila smanjenje PDV-a\nNakon pregovora između koalicionih partnera (stranaka CDU i SDP) u nemačkoj vladi, počela je implementacija novog ekonomskog paketa u okviru smanjenja uticaja pandemije na privredna kretanja, prema kome je privremeno umanjena poreska stopa PDV-a u Nemačkoj. Ovo umanjenje trajaće 6 meseci (do kraja godine), viša stopa PDV-a smanjena je sa 19% na 16%, a niža stopa sa 7% na 5%. Zvanični podaci prikazuju da će ovaj program poreskog rasterećenja značiti oko 20 milijardi evra manje prihoda za savezni budžet.\nCilj ovog poteza jeste smanjenje cena u malopodaji, što bi trebalo da podstakne promet kroz više kupovine, čime bi se svakako najviše pomoglo najsiromašnijima. Međutim, ne mora znači da će do ovolikog smanjenja cena zaista i doći jer na to utiče nivo elastičnosti tražnje i ponude, kao i nivo konkurencije među proizvođačima i prodavcima. Ovo nam pokazuju i istraživanja vezana za slučaj u Francuskoj koja je takođe primenila ovu politiku 2009. godine. Tada je stopa PDV-a za neke proizvode bila smanjena sa standardnih 19,6% na 5,5%, a cene, iako nešto smanjenje, nisu verno pratile taj iznos. Do privremenog smanjenja PDV-a došlo je i u Velikoj Britaniji 2009. godine, a istraživanja tvrde da jeste došlo do povećanja prometa tokom ovog perioda, ali da se sve vratilo na staro zajedno sa poreskim stopama. To znači da je niža poreska stopa samo vremenski “prebacila” potrošnju, jer su ljudi želeli da uštede kupujući neke proizvode (na primer, skuplju elektroniku) tokom perioda sa nižim porezom. Bilo kako bilo, ova mera se osim u Nemačkoj primenjuje i u nekim drugim evropskim državama, kao što su Austrija, Belgija, Bugarska, Češka, Grčka i Litvanija. U nekima od njih su snižene opšte stope PDV-a, dok su u nekima pojedine grane (prvenstveno ugostiteljstvo i turizam) ili proizvodi sada oporezovani nižom umesto višom stopom.\nEvropski parlament i nova pravila o ekonomskim sankcijama\nNedavno je Komitet za trgovinu Evropskog parlamenta usvojio većinom glasova predlog zakona kojim bi se omogućilo brže reagovanje Evropske komisije u trgovinskim sporovima. O predlogu će se kasnije izjašnjavati Parlament, ali će on možda biti promenjen pod uticajem unutrašnjih pregovora u okviru Evropske unije.\nGlavni krivac za ovakvu odluku koja može da znači viši nivo trgovinskog protekcionizma u okviru EU, nauštrb prethodno ustanovljenih međunarodnih pravila za rešavanje trgovinskih sporova, snose najverovatnije Sjedinjene Američke Države (SAD). Do nedavno, zemlje članice Svetske trgovinske organizacije (STO) imale su prilično efikasan mehanizam odlučivanja po prijavi povreda trgovinskih pravila putem tročlanog Apelacionog veća. Međutim, SAD su blokirale izbor novih članova ovog tela, tvrdeći da je ono prevazilazilo svoje nadležnosti, usled čega sada postoji manjak članova. Usled toga, EU i još 15 zemalja su već uspostavile privremeni arbitražni sistem dok je ovo Arbitražno veće zamrznuto. Ovo ipak nije savršeno rešenje pošto zemlje izvan ovog bloka mogu da odbiju ovu arbitražu ili da se žale na donesene odluke, usled čega nema efikasnog mehanizma rešavanja trgovinskih problema.\nTo se želi prevazići ovim predlogom zakona, pošto bi on omogućio Evropskoj komisiji, koja je zadužena za sprovođenje zajedničke trgovinske politike EU, da uvede trgovinske mere protiv zemalja koje bi uvele trgovinska ograničenja (carine ili zabrane uvoza), a potom sprečile rešavanje trgovinskog spora putem nekog od postojećih arbitražnih mehanizama. U slučaju da ovaj zakon bude usvojen u sadašnjem obliku, EU bi mogla da uvede trgovinske zaštitne mere protiv takve zemlje, bez čekanja na inicijalnu presudu STO.\nTAGS: COVID-19 ekonomija ekonomski rast EU Evropska komisija korona viurs MMF


Liverpul - Everton, Foto: AP/CatherineIvill\n1. Serhio Aguero\nPep Gvardiola Serhio Aguero, Foto: EPA/Alex Livesey\nNajbolji strelac Mančester Sitija svih vremena se konačno oporavio od povrede i ukoliko ste u mogućnosti, obavezno ga ubaciti u tim. Argentinac će igrati svaki od narednih mečeva ako bude zdrav, jer je Gabrijel Žesus povređen, a iako Građani pre derbija protiv Liveprula za tri kola imaju dva vezana gostovanja, gotovo da nema sumnje da će Aguero imati učinak i protiv Vest Hema sutra i protiv Šefild Junajteda sledeće nedelje, ili golgeterski ili asistentski. Imajući u vidu skupu cenu Aguera, možda je najbezbolnije da "žrtvujete" Džejmija Vardija ako ga imate u timu, ili da jednostavno prodate nekog skupljeg vezistu i zamenite ga jeftinijim, a dodatni novac iskoristite da ubacite Argentinca u tim. Jedna od dobrih solucija za dobijanje dovoljnog novca za angažovanje Aguera je zamena povređenog Van Dajka znatno jeftinijim defanzivcem.\n2. Džoel Vord\nDefanzivac Kristal Palasa je standardan ove sezone, odigrao je svih košta samo 4,5 poena, a klub iz Londona nema težak raspored u narednih pet kola i sigurno će bar negde sačuvati mrežu. Uz to, cena Vorda je idealna da ga uzmete umesto jednog od dvojice teže povređenih defanzivaca koje su mnogi imati u timu, Van Dajka ili Sojundžua, pa bi mogao da Vam ostaje značajan broj poena za kupovinu kvalitetnijeg veziste ili napadača.\nJeste Mitrović prošle nedelje razočarao mnogobrojne Fantazi menadžere u Srbiji, nije iskoristio penal i doneo je nula bodova, ali ako ga imate u timu istrpite ga još malo, a ako ga nemate, a potrebno je da kombinujete i kupite jeftinijeg napadača da bi pojačali neko drugo mesto u timu, najbolji strelac reprezentacije Srbije je idealan izbor. Fulam ima dva vezana meča kod kuće, protiv Kristal Palasa i Vest Bromvič Albiona i teško je verovati da neće matirati golmane rivala u bar jednom od ta dva meča, ako ne i u oba.\nKapiten Aston Vile je idealan izbor za vezni red ukoliko Vam je potrebna zamena za suspendovanog Hamesa Rodrigeza, ili ako tražite jeftinijeg vezistu od Vilijana koji je pod znakom pitanja, a uz to bi Vam ostalo i 0,7 bodova za pojačanje na nekoj od pozicija koje vam "škripe". Vila igra čudesno na startu sezone, slede joj dva meča kod kuće, protiv Lidsa i Sautemptona, a Griliš je viđen da napravi neku asistenciju, a možda i postigne gol, pogotovo ako se zna da izvodi penale.\n5. Maks Kilman\nDefanzivac Vulverhemptona bi mogao da bude idealno rešenje za Vaš tim iz više razloga. Kao što smo već pomenuli, veliki broj Fantazi menadžera će morati da pravi promene u defanzivi posle povreda Van Dajka i Sojundžua, a Kilman je odlično rešenje da se uštedi novac i otvori mogućnost za unapređenje tima na drugim pozicijama. Kilman je vezao dva meča u startnoj postavi Vukova, oba puta je odigrao po 90 minuta i osvojio čak 21 bod. Vulvsi igraju dva vezana meča na domaćem terenu, protiv Njukasla i Kristal Palasa, i ne bi bilo iznenađenje da na oba sačuvaju mrežu.\nmančester siti serhio aguero Premijer liga Fantasy Premijer liga Fudbal\nPoskupljuju cigarete, a od ovog datuma se očekuju veće cene


Mobilni telefoni, 03.03.2020, 02:00 AM\nGoogle je preporučio programerima mobilnih aplikacija da šifruju podatke koje njihove aplikacije generišu na uređajima korisnika, posebno kada koriste nezaštićenu spoljnu memoriju.\nGoogle je takođe savetovao upotrebu bezbednosne biblioteke koju je lako implementirati a koja je deo njegovog softverskog paketa Jetpack.\nOpen-source biblioteka Jetpack Security (JetSec) omogućava programerima Android aplikacija da lako čitaju i pišu šifrovane fajlove sledeći najbolje bezbednosne prakse, uključujući skladištenje kriptografskih ključeva i zaštitu fajlova koji mogu da sadrže osetljive podatke, API ključeve i OAuth tokene.\nAndroid nudi programerima dva različita načina da sačuvaju podatke aplikacija. Prvi je interna memorija, gde se fajlovi čuvaju u sandboxovanom folderu koji koristi određena aplikacija i koji je nedostupan drugim aplikacijama na istom uređaju.\nDrugi je deljena memorija, takođe poznata i kao spoljna memorija, koja se nalazi izvan sandbox zaštite i često se koristi za čuvanje medija i dokumenata.\nMeđutim, ustanovljeno je da većina aplikacija koristi spoljnu memoriju za čuvanje osetljivih i privatnih podataka o korisnicima i ne preduzima adekvatne mere da bi ih zaštitila od drugih aplikacija, omogućavajući napadačima da kradu fotografije i video snimke.\nPosledice toga su se pokazale pre dve godine napadima „man-in-the-disk“ koji napadačima omogućavaju kompromitovanje aplikacije manipulacijom određenim podacima koji se razmenjuju između nje i spoljne memorije.\nDrugo istraživanje pokazalo je da je moguć napad pomoću kojeg napadači mogu tajno da slikaju i snimaju video čak i kada nemaju posebna odobrenja uređaja za to, već samo korišćenjem pristupa spoljnoj memoriji uređaja.\nDa bi sprečio takve napade, Android 10 isporučuje se sa funkcijom koja se zove „Scoped Storage“ koja sandboxuje podatke svake aplikacije u spoljnoj memoriji i tako ograničava aplikacije da pristupaju podacima sačuvanim drugih aplikacija na vašem uređaju. Ali JetSec biblioteka ide i korak dalje nudeći rešenje za jednostavno šifrovanje podataka za dodatni nivo zaštite.\nGoogle takođe preporučuje da programeri aplikacija treba da kombinuju enkripciju sa biometrijskim informacijama za dodatnu sigurnost i privatnost.


Ljudska prava kršena širom sveta\nProteklu godinu obeležila su užasna kršenja ljudskih prava širom sveta, ocenjeno povodom međunarodnog Dana ljudskih prava\nU proteklih 12 meseci glavni izvori zlostavljanja, oružani konflikti, pojačani su širom sveta.\nU građanskom ratu u Siriji ubijeno je stotine hiljada ljudi, dok su milioni bili primorani da napuste svoja ognjišta. Konflikt se prelio i u susedni Irak, gde se vladine snage , kurdski borci i borci umerene opozicije, bore protiv pripadnika ekstremističke grupe „Islamska država.“ Stiv Krošo, visoki savetnik organizacije Amnesti internešnal kaže da bi međunarodna zajednica morala da preuzme delimičnu odgovornost.\n„Za neuspeh u rešavanju sirijskog konflikta i zakasnelo reagovanje, kao i u vršenju neophodnog pritiska kako bi ljudska prava bila više poštovana.“\nSirijska avijacija upotrebljavaju burad bombe punjene eksplozivom od kojih su poginule hiljade civila. Rusija kao glavni sirijski saveznik trebalo bi da se izjasni protiv toga, kaže Kenet Rot, direktor organizacija Hjuman rajts voč.\n„To omogućava Islamskoj državi da tvrdi da se makar suprotstavlja vladi u Damasku, koju Moskve podržava, a koja ubija civile.“\nRusija doliva ulje na vatru u istočnoj Ukrajini, pružajući vojnu pomoć tamošnjim separatistima.\n„Verujem da iza svega stoja politička neizvesnost. Bojim se da će to samo da se pojača dok se Rusija bude suočavala sa stvarnim ekonomskim problemima zbog Putinovog avanturizma u Ukrajini.“\nSve veća međunarodna izolacija Rusije dovela je do najtežeg obračuna sa ruskom opozicijom od sovjetskih vremena, tvrdi Rot.\n„Sve to vodi konstituisanju još jače represije pod Putinom ako mu to bude potrebno.“\nKina je optužena da svojim akcijama protiv prodemokratskih protesta u Hong Kongu unazadila ostvareni napredak na planu ljudskih prava.\n„Pravo na slobodu izražavanja i slobodu okupljanja, jednostavno je uskraćeno“, navodi Krošo.\nU Egiptu aktivisti kažu da su nade učesnika Arapskog proleća gotovo ugašene. Međutim, Amnesti internešnal ukazuje i na dva uspešna primera postignuta ove godine.\n„U Šri Lanki je u toku međunarodna istraga užasnih ubistava tokom 2009. kada je na hiljade civila ubijeno. Pored toga, u okviru Ujedinjenih nacija postignut je sporazum o trgovini oružjem, za koji smo se zalagali punih 20 godina“, ističe Krošo.\nMeđutim, Dan ljudskih prava 2014. za mnoge je podsetnik na ogromne razmere zlostavljanja civila u mnogim krajevima sveta.


Izabrani počasni članovi SUZI\nU okviru nedavno održane četvrte redovne Skupštine Udruženja izabrana su i dva počasna člana SUZI: Prof. dr Đorđe Lađinović, dipl.građ.inž. sa Departmana za građevinarstvo i geodeziju Fakulteta tehničkih nauka Univerziteta u Novom Sadu, i Prof. dr Zoran Milutinović iz Instituta za zemljotresno inženjerstvo i inženjersku seizmologiju (IZIIS) u Skoplju, Severna Makedonija. Kandidate je nominovao Upravni odbor SUZI, a prema statutu Udruženja počasni članovi se biraju zbog izuzetnog doprinosa zemljotresnom inženjerstvu. Oba kandidata su podržana pozitivnim glasanjem svih članova Skupštine.\nProf. dr Đorđe Lađinović je u toku poslednjih 40 godina značajno doprineo razvoju zemljotresnog inženjerstva u Republici Srbiji kroz edukaciju mnogobrojnih studenata redovnih i poslediplomskih studija, kroz originalna stručna ostvarenja, učešće u izradi značajnih nacionalnih projekata, kao što su rekonstrukcija Mosta slobode drugih mostova u Novom Sadu, most “Ada” u Beogradu, kao i preko 70 drugih projekata. Prof. Lađinović je jedan od prvih istraživača u Srbiji koji se bavio višekriterijumskom analizom seizmičke otpornosti armirano betonskih zgrada, što je bila tema njegove doktorske disertacije za koju je dobio i Povelju Jugoslovenskog društva građevinskih konstruktera za najbolje ostvarenje u oblasti nauke 2002. godine.\nProf. dr Zoran Milutinović se u toku proteklih 45 godina bavio naučno-istraživačkim radom i edukacijom iz oblasti zemljotresnog inženjerstva, i značajno je doprineo razvoju ove oblasti u bivšoj Jugoslaviji, a zatim i u Severnoj Makedoniji. U toku svoje bogate karijere bavio se mnogim značajnim naučnim temama, a jedan je od prvih istraživača u regionu koji se bavio procenom seizmičkog hazarda i rizika. Učestvovao je u nekoliko značajnih internacionalnih projekata, kao što su Prohitech, EU RISK, itd. Zbog vrhunske stručne ekspertize bio je angažovan kao konsultant-ekspert od strane internacionalnih organizacija kao što su Evropska banka za rekonstrukciju i razvoj (EBRD), UNCHS-Habitat, a radio je i na višegodišnjem projektu u Ujedinjenim Arapskim Emiratima kao konsultant Grada Abu Dhabija (2008-2013). Prof. Milutinović je bio gostujući profesor na Kobe i Kyoto univerzitetima u Japanu, gde je i odbranio doktorsku disertaciju 1986. godine.


Press Online :: Politika :: "AFERA MIG": KO JE UKRAO 4 MILIONA EVRA?\n27. 12. 2006. - Autor: S. VOJINOVIĆ\n"AFERA MIG": KO JE UKRAO 4 MILIONA EVRA?\nNadležni i dalje odbijaju da objasne ko je, kako i zašto sklopio štetan ugovor o remontu aviona "MIG" sa firmom "Jugoimport SDPR". Novinari Pressa juče došli do dokumenata koji nose oznaku "strogo poverljivo" i "službena tajna", a iz kojih se vidi da je neko iz vojnog vrha svesno i sistematski opljačkao četiri miliona evra. Iako su imali ponudu "Jugohemije" da PET aviona remontuju za 22 miliona evra, Ministarstvo potpisalo ugovor sa SDPR-om da za iste pare remontuje ČETIRI aviona".\nMinistarstvo odbrane i nadležni u Vojsci Srbije i dalje odbijaju da objasne zašto je za remont vojnih aviona tipa "MIG" plaćeno čak četiri miliona evra više od cene koja je postignuta na tenderu! Posle pisanja Pressa da je remont "MIG-ova" poveren kompaniji "Jugoimport SDPR", pošto je prethodno, bez ikakvog razloga, poništen tender na kome je firma "Jugohemija" dala najpovoljniju ponudu, u vlasti je zavladala prava zavera ćutanja.\nMinistar odbrane Zoran Stanković uporno odbija bilo kakav kontakt sa novinarima Pressa, a službenici u Ministarstvu kažu da ne smeju ništa da govore bez njegovog odobrenja. Ipak, uspeli smo da saznamo da je ministar Stanković juče održao vanredni sastanak sa najbližim saradnicima, na kome je raspravljano o tome kako je informacija o sumnjivom remontu "MIG-ova" procurela u Press.\n- Stanković je više nego besan. Tražio je na uvid celokupnu dokumentaciju i naredio istragu. Rekao je da će pohapsiti i smeniti sve one koji su eventualno nešto muvali - kaže izvor Pressa iz Ministarstva.\nNovinari Pressa juče su uspeli da dođu do tenderskih dokumenata koji nose oznaku "strogo poverljivo" i "službena tajna", a iz kojih se vidi da je neko iz vojnog vrha svesno i sistematski opljačkao četiri miliona evra potpisujući štetan ugovor sa SDPR-om!!! Naime, ova kompanija je za remont pet aviona na tenderu dala ponudu od skoro 26 miliona evra, dok je "Jugohemija" ponudila da isti taj posao završi za 22 miliona. Kada je već bilo izvesno da će "Jugohemija" dobiti posao, tender je bez ikakvog razloga poništen, a nezakonitom neposrednom pogodbom posao je dobio SDPR.\nUprava za javne nabavke potpuno zaobiđena\nU Upravi za javne nabavke kažu da oni ništa ne znaju o remontu vojnih aviona.\n- Kada se tender poništi, o tome moraju da budu pismeno obaveštene sve strane koje su se javile na tender i istovremeno se donosi odluka o njegovom poništenju. Posle toga, prema Zakonu o javnim nabavkama, ide se na neposrednu pogodbu sa kojom mora da bude upoznata Uprava za javne nabavke. Mi u ovom slučaju nismo obavešteni - objašnjava direktor Uprave za javne nabavke Predrag Jovanović.\nOn kaže da je to uobičajena procedura, sem u slučaju kada se radi o vojnom naoružanju, što je Ministarstvo odbrane to najverovatnije i iskoristilo.\n- Ne znam detalje cele priče, ali pretpostavljam da se Ministarstvo pozvalo na član 2 Zakona o javnim nabavkama. U njemu se kaže da oni mogu da idu na neposredno pogađanje i bez nas ako se radi o nabavci vojnog naoružanja i drugim nabavkama koje imaju oznaku poverljivo. E sada, da li "MIG-ovi" spadaju u tu kategoriju, ja ne znam, ali mogu samo da pretpostavim... - priča Jovanović.\nOva firma dobila je posao sa cenom od 22 miliona evra, ali za remont ČETIRI, a ne svih PET aviona! Dakle, za iste pare mogli smo da remontujemo sve avione, ali je neko iz nekih svojih razloga odlučio da to ne uradi. Ko i zašto?! I šta je drugo mogao da bude razlog za to osim nečije masne, milionske provizije?!\nPri tom, Ministarstvo odbrane nije uopšte ispoštovalo ni zakonske uslove tendera, niti je u određenom zakonskom roku obavestilo firme koje su se javile na tender da se on poništava. Ministarstvo odbrane bilo je obavezno da najkasnije do 20. novembra obavesti ponuđače o rezultatima tendera. Međutim, ministar Zoran Stanković je ovaj rok probio za sedam dana. U vrlo šturom obaveštenju koje je poslato na adrese ponuđača, samo se kaže da je on lično odlučio da odbije sve ponude!?!\nPrema našim saznanjima, ministar Stanković je i pre tog zvaničnog poništenja tendera krenuo u pregovore sa "Migom". U ime Ministarstva u Rusiju je na pregovore išao Stankovićev pomoćnik Slobodan Marković. Međutim, Rusi nisu želeli da se upuštaju u ozbiljne pregovore, jer Ministarstvo, prema zakonu, ne može direktno da pregovara o tom poslu. Zato je, brže-bolje, na osnovu neposredne pogodbe sklopljen ugovor sa SDPR-om koji je četiri miliona evra skuplji od ponude na tenderu!


"“Lično ću se zalagati i podržavati povećanje"\nPredstavnici Ministarstva unutrašnjih poslova i Ministarstva finansija radiće na izmjeni Odluke o dodatku na osnovnu zaradu za obavljanje poslova na određenim radnim mjestima, kako bi se nadoknadilo smanjenje plata policijskim i dijelu službenika MUP-a. Kako je saopšteno iz kabineta potpredsjednika Vlade za politički sistem i unutrašnju politiku Raška Konjevića, dogovor je postignut prilikom njegovog sastanka sa predstavnicima Sindikata Uprave policije, direktorom Uprave policije te predstavnicima MUP i MF.\nPodnaslov: "“Lično ću se zalagati i podržavati povećanje"\nTizer: Predstavnici Ministarstva unutrašnjih poslova i Ministarstva finansija radiće na izmjeni Odluke o dodatku na osnovnu zaradu za obavljanje poslova na određenim radnim mjestima, kako bi se nadoknadilo smanjenje plata policijskim i dijelu službenika MUP-a. Kako je saopšteno iz kabineta potpredsjednika Vlade za politički sistem i unutrašnju politiku Raška Konjevića, dogovor je postignut prilikom njegovog sastanka sa predstavnicima Sindikata Uprave policije, direktorom Uprave policije te predstavnicima MUP i MF.\n13.06.2022 - 17:03 | *\n13.06.2022 - 17:03\n"Vjerujem da će ovaj dogovor dobiti ubrzo svoj formalno-pravni epilog kroz vladinu procedure kako bi zarade policijskih službenika bile vraćene od 1. jula", kazao je Konjević.\nNa sastanku je dogovoreno da se ubrzano radi na izmjeni Uredbe o grupama poslova i koeficijentima za zarade policijskih službenika, kojim bi se povećali koeficijenti i samim tim i plate policijskih službenika, s tim da primjena bude od 1. januara 2023. godine.\nNa sastanku je dogovoreno i da se u narednom periodu nastave razgovori na usaglašavanju kolektivnog ugovora na relaciji sinidikat – MUP – Ministarstvo finansija.\nTagovi: policija, plate, Raško Konjević, Ministarstvo unutrašnjih poslova MUP\nZbog obilježavanja Vidovdana pojačano prisustvo kosovske policije u Gračanici\nU manastiru Gračanica svetu arhijerejsku liturgiju služi srpski patrijarh Porfirije.\nPolicija u Arizoni ispalila suzavac na pristalice prava na abortus\nPripadnici policijskog tima za vanredne situacije ispalili su suzavac sa drugog sprata stare zgrade Kongresa kako bi rastjerali demonstrante u tržnom centru lociranom između novih zdanja Predstavničkog doma i Senata.\nPlanirana likvidacija Šarićevog saradnika?! Škaljarci pohapšeni u Baru, a evo koga su nišanili\nPripadnici škaljarskog klana, koji su pre nekoliko dana uhapšeni u Crnoj Gori zbog pripreme likvidacije, navodno su nišanili Baranina Nikolu Spasojevića, za kojim Srbija traga zbog sumnje da je bio pripadnik kriminalne grupe Darka Šarića.


MK Group preuzima kredite Victoria Group - Vesti\nVictoria Group je od osnivanja investirala 260 miliona evra u kapacitete i modernizaciju svojih fabrika\nKompanija MK Group je započela proces preuzimanja bankarskih kreditnih potraživanja prema članicama Victoria Group. Sa kreditorima Victoria Group, MK Group je potpisala ugovor o preuzimanju njihovih kredita i očekuje se da će taj proces biti okončan u najskorijem roku.\nDirektor MK Group Dušan Radičević, izjavio je da zainteresovanost MK Group za preuzimanje potraživanja od kreditora Victoria Group predstavlja poslovnu priliku za dalji razvoj obe kompanije i čitavog srpskog agrara, kao i višestruku korist za sve uključene strane u ovom procesu.\nKompanija MK Group koja posluje u 70 opština u Srbiji, predstavlja jedan od najvećih i najuspešnijih poslovnih sistema u zemlji i regionu. Sa 35 godina poslovanja u agraru, izrasla je u najveću vertikalno integrisanu kompaniju u tom sektoru u Srbiji i jednu od najvećih u ovom delu Jugoistočne Evrope.\nObrađuje 30.000 hektara u zemlji i ujedno je najveći izvoznik žitarica u Srbiji. Prihod koji ostvaruje u segmentu agrara je veći od 600 miliona evra. Od 2015. godine, proširila je poslovanje i na Sloveniju, Hrvatsku i Crnu Goru. Osim agrara, MK Group teži da se pozicionira i kao regionalni lider u oblasti hotelijerstva, turizma i bankarstva.\nSa druge strane, Victoria Group, čija je osnovna delatnost trgovina i prerada uljarica sarađuje sa više od 300 poljoprivredih zadruga i 40.000 poljoprivredika, a zapošljava više od 1.300 ljudi u kompanijama članicama - Sojaprotein, Victoriaoil, Victoria Logistic, Luka Bačka Palanka, Veterinarski zavod Subotica, SP laboratorija i Riboteks.\nKompanija je od osnivanja investirala 260 miliona evra u kapacitete i modernizaciju svojih fabrika, zahvaljujući čemu je danas među najvećim neto izvoznicima Srbije, a proizvode od soje i suncokreta izvozi u više od 60 zemalja širom sveta. Od 2014. godine, kompanija je u procesu finansijskog restrukturiranja i reprograma otplate kredita, uz sprovođenje internih mera optimizacije poslovanja.\nPoslednja izmena 09 Jul, 2018 10:57\nTagovi: group victoria kompanija potraživanja preuzima kostic strane evra preuzimanje poljoprivreda agrar obaveze zadruge hotelijerstvo sheraton novi sad vojvodina


Dan online - Drustvo: Đukanović bi da EU žmuri na kršenje zakona - 2018-07-10\nDrustvo IZ MEDIJA CENTRA REAGOVALI NA IZJAVU PREDSJEDNIKA DPS-A I DRŽAVE Đukanović bi da EU žmuri na kršenje zakona\nPolitičko nasilje Demokratske partije socijalista (DPS) i njenih koalicionih partnera, kojim je, mimo zakona, promijenjen sastav Savjeta Radio-televizije Crne Gore (RTCG) i upodobljen volji vladajuće većine, a nakon toga i smijenjen menadžersko-uređivački tim, predsjednik Milo Đukanović želi da predstavi kao neki marifetluk „partnera iz Evropske unije“, kojim se željelo postići ko zna šta, ocijenjeno je iz NVO Medija centar. Iz te NVO su reagovali povodom, kako su ocijenili, „obmanjujuće opservacije predsjednika Demokratske partije socijalista i Crne Gore u vezi sa pitanjem Savjeta RTCG“, koju je iznio na sjednici Savjeta za praćenje realizacije izbornog programa DPS-a.\n– Predsjednik Đukanović je, prema izvještajima sa te sjednice, kazao kako su „u prvi plan izbili problemi koje su nam servirali partneri iz Evropske unije (EU), a koji se tiču, recimo, Savjeta RTCG, profesionalnosti, objektivnosti rada Agencije za sprečavanje korupcije“. On ne objašnjava kako je to nešto što je unutrašnji problem mogla crnogorskom društvu da servira EU, jer to nije moguće ni objasniti a da obmanjivač ne upadne u još dublju rupu nelogičnosti. Predsjednik Đukanović u stvari skreće pažnju „partnerima iz Evropske unije“ da treba da žmure na kršenja zakona i druge nedemokratske prakse u Crnoj Gori, jer ima važnijih pitanja na putu euroatlantskih integracija – navodi se u saopštenju.\nIz Medija centra dodaju da je reagovanje Evropske komisije bilo precizno i optužujuće za Đukanovića, jer je utemeljeno na vrijednostima koje baštini EU, od kojih je, kako cijene, Crna Gora i dalje daleko, što smatraju da dokazuje činjenjem aktuelne vlasti.\nPonovili su da se javni servis sada nalazi pod direktnom upravom vladajuće Demokratske partije socijalista, naglasivši da je takvo stanje stvari nelegalno i nelegitimno. Oni su ponovo pozvali članove Savjeta RTCG da zbog toga podnesu ostavke.


3 horoskopska znaka koja će do kraja godine da dožive veliko iznenađenje | Vestinet.rs\nPočetna ŽIVOT\t3 horoskopska znaka koja će do kraja godine da dožive veliko iznenađenje\nOva godina se polako bliži kraju i bilo da vam je bila najbolja ili najgora u životu (ili vam je jednostavno bila sasvim prosečna i bukvalno nećete imati po čemu da je pamtite) u januaru nam stiže novi, svež početak.\nMeđutim, pre nego što sat otkruca ponoć 31. decembra, ova tri horoskopska znaka će doživeti veliko iznenađenje na različitim poljima.\nZnamo da za mnoge pripadnike ovog znaka 2017. godina nije bila idealna – pored previše posla kojim ste se preokupirali prethodnih meseci, ni na ljubavnom planu vam nisu cvetale ruže (uglavnom zbog istog tog posla koji vam je odvlačio previše pažnje i vremena).\nMeđutim, pred vama je period koji će konačno doneti malo odmora, uživanja i priliku da se prepustite voljenoj osobi ili stvarima koje zapravo volite u životu.\nVaše iznenađenje neće doći spolja, već iznutra – zvezde su u narednim danima tako poređane da vam se nameće velika životna odluka, a ovog puta ćete odlučiti da napravite drugačije prioritete u životu.\nZa razliku od Rakova, dobar deo Jarčeva će se složiti da iza njih ostaje jako dobra, uspešna i opuštena godina (možda se, doduše, i neće složiti naglas jer Jarčevi imaju tendenciju da od sebe prave žrtvu pomalo, ali objektino znaju da je tako).\nMeđutim, ovi srećnici će u decembru i u prvom delu januara bukvalno da dožive najlepši period u životu, barem kad je ljubav u pitanju – očekuje ih poznanstvo sa novom ljubavlju ili iznenadni povratak stare ljubavi!\nBudući da ste prethodne mesece proveli fokusirani na druge stvari i pomalo zanemarivali ljubavni život, nova prilika za ljubav će vas bukvalno strefiti poput groma i dobra je verovatnoća da će vam taj osećaj biti totalno iznenađenje.\nDragi Jarčevi, najgora stvar koju možete da uradite kad se to desi jeste da se povučete.\nOpustite se, prepustite se emocijama i uživajte.\nNažalost, za Strelčeve nemamo lepe vesti – vaše iznenađenje, po svemu sudeći, neće biti preterano pozitivno. Nasuprot.\nU narednom periodu bi bilo dobro da držite oči širom otvorene i dobro pazite kome odajete svoje tajne, jer bi osoba iz vašeg bliskog okruženja mogla da vas izneveri i izda vaše poverenje.\nMoguć je prekid dugogodišnjeg prijateljstva, ljubavni brodolom ili prekid saradnje sa nekim s kim radite jako dugo i do sad ste sjajno sarađivali.\nOvo će na vas ostviti duboke posledice i, nažalost, nećete se osećati emotivno dobro.\nIpak, ne brinite – početkom sledeće godine se zvezde postavljaju tako da vam se otvaraju nove prilike i neće vam trebati mnogo vremena da zaboravite ovogodišnje probelem.


Stanković kažnjava prvotimca i šalje ga da igra za omladince! - Alo.rs\nFK Crvena zvezda, Radovan Pankov, Andrija Radulović, Foto: Alo/Marko Metlaš\nKako piše "Kurir", Dejan Stanković je odlučio da mladog Andriju Radulovića (19) ove zime pošalje da igra za omladinski tim crveno-belih. Razlog takvog postupka jeste taj što je ofanzivni vezista odbio da ode na pozajmicu u Grafičar do kraja sezone.\nRad, Voždovac, Napredak, Inđija, Radnik... samo su neki od klubova koji žele Radulovića na pozajmici u svojim redovima, međutim uprava Crvene zvezde insistira na njegovom odlasku u Grafičar gde bi igrao Prvu ligu Srbije.\n- Želimo Andriju Radulovića u našim redovima. Cenimo njegov kvalitet i mislimo da bi napredovao na Banjici u prolećnom delu prvenstva. Nadamo se da će naš zahtev uslišiti čelnici Crvene zvezde i omogućiti perpsektivnom krilu da se razvija na superligaškom nivou - poručio je pre nekoliko dana Miloš Trifunović, sportski direktor "građevinara".\nSrbija Liga Evrope Grafičar FK Crvena zvezda Andrija Radulović Fudbal\nTerza pokazuje silu to je bio stav kluba ne dejana stankovica


pink.rs | Obradović za Pink: Srbija će biti tranzitna zemlja za istočno-mediteranski gasovod (VIDEO)\nDarko Obradović iz Instituta za nacionalnu i međunarodnu bezbednost ocenio je da istočno-mediteranski gasovod je od velikog značaja za našu zemlju te da će Srbija biti tranzitna država tog gasovoda.\n- Turska nastoji da uključi i sebe u taj gasovod jer se gasovod snabdeva iz Azerbejdžana. Ono što je dobro u celoj stvari sa ovim gasovodom je to što je krenuo i dobili smo najavu da će Srbija biti tranzitna zemlja, znači imaćemo još jednu tranzitnu rutu – rekao je Obradović za Pink\nNapominje da ukoliko Srbija bude bila tranzitna država za dve vrste gasa to je ’’nesumnivo stabilnost i opravdani ekonomski interes kao i diverzifikacija snabdevanja''.\nObradović je rekao da region istočnog Mediterana već dve godine predstavlja jednu neuralgičnu tačku zbog učestalog narušavanja ekskluzivnih ekonomskih zona odnosno spora između Ankare i Atine.\n- Mi smo imali situaciju da su turski brodovi više puta ulazili u zonu eksploatacije tražeći energente a zapravo iza toga je ceo ovaj istočno-mediteranski gasovod koji je objedinjuje Grčku, Kipar, Izrael i Egipat, a taj gasni forum nije uključio i Ankaru. Taj gasovod je od strateškog značaja za EU i amerčki kongres je doneo zakon o bezbednosnom i ekonomskom partnerstvu – objasnio je Obradović.\nVojno-politički analitičar Vlade Radulović komentarišući pojedine izjave da je 2021. godina godina sukoba Zapada i Rusije ocenio da on to ne bi posmatrao sa aspekta klasičnog oružanog sukoba.\n-Pre bih to posmatrao na polju diplomatije i politike – rekao je Radulović za Pink i naglasio da uvek zaboravljamo da postoji ’’treći igrač’’ koji je ništa manje bitan od prva dva, a to je Kina i zvanični Peking.\n- Kina značajno napreduje – dodaje on i prekao da neke analize kažu da će Kina i SAD do 2025. godine imati negde preko hiljadu milijardi vojnog budžeta ukupno.\nOn kaže da odnosi na relaciji Moskva Peking funkcionišu decenijama unazad iako nikada nisu bili toliko sjajni.\nOBRADOVIĆ O ŽRTVAMA PORNOGRAFSKO-OSVETNIČKIH APLIKACIJA: 'Bitno je osnažiti žrtve, bitan je glas javnosti, jer ćemo na taj način uspeti da zastrašimo


Beograd - Visoki predstavnik EU za spoljnu politiku i bezbednost Havijer Solana saopštio je da je juče postignut sporazum o političkom delu Ustavne povelje buduće državne zajednice Srbije i Crne Gore. Po završetku serije razgovora sa najvišim zvaničnima SRJ, Srbije i Crne Gore u Palati federacije, ...\nBeograd -- Ukoliko potpredsednik Demokratske partije socijalista Svetozar Marović postane prvi predsednik zajednice Srbije i Crne Gore, prema onome što piše u Ustavnoj povelji, on neće imati samo protokolarna ovlašćenja. Prema Nacrtu ustavne povelje, predsednik osim što predstavlja zajednicu Srbije ...\nPodgorica -- Predsednik Narodne stranke Dragan Šoć izjavio je u petak novinarima da je "blagi optimista" po pitanju mogućnosti skorog usvajanja Ustavne povelje buduće zajednice Srbije i Crne Gore. Predsednik Srpske narodne stranke Božidar Bojović je izjavio da će njegova partija konačan stav u vezi ...\nBeograd -- Sednica Komisije za izradu Ustavne povelje buduće zajednice Srbije i Crne Gore biće održana u Podgorici u sredu, 4. decembra, sa početkom u 11 sati. Prethodnog dana, 3. decembra, takođe u Podgorici biće održana sednica Potkomisije, navodi se u saopštenju Skupštine SRJ.\nDa li će Povelja biti usvojena u Skupštini Crne Gore?\nPodgorica -- Parlamentarne stranke u Crnoj Gori različito su reagovale povodom dogovora o Ustavnoj povelji u četvrtak, zbog čega je neizvesno da li će taj dokument biti usvojen u crnogorskoj skupštini. Članica vladajuće koalicije Socijaldemokratska partija i opozicioni Liberalni savez usprotivili ...\n"Umereno smo optimistični" oko Povelje, rekao je diplomat EU\nBrisel -- Diplomati u Briselu su zadovoljni političkim dogovorom i velikim izgledima da će Ustavna povelja biti potpisana, ali, svejedno su vrlo oprezni. "Vrlo smo zadovoljni napretkom. Što se tiče krajnjeg rezultata, odnosno finalizacije procesa oko Ustavne povelje, umereno smo optimistični.\nMedojević: Solana će i dalje posredovati\nPodgorica -- Od početka pregovora oko ustavne povelje buduće zajednice, skoro svi politički faktori u proces su ušli neiskreno sa dnevno političkim ambicijama, što je razlog za nastavak intervencija Havijera Solane, smatra direktor podgoričkog Centra za tranziciju Nebojša Medojević.\nTekst povelje najzad usaglašen?\nBeograd -- Jugoslovenski, srpski i crnogorski zvaničnici, uz posredovanje predstavnika Evropske Unije Havijera Solane dogovorili su se o političkom delu Ustavne povelje buduće državne zajednice. Kako je po završetku razgovora u Palati federacije izjavio Havijer Solana odredba o neposrednom načinu ...\nVujanović: stvoreni svi uslovi za usvajanje Povelje\nBeograd -- Predsednik crnogorske Skupštine i vršilac dužnosti predsednika Crne Gore Filip Vujanović izjavio je u četvrtak uveče da su se nakon razgovora sa visokim predstavnikom EU za spoljnu politiku i bezbednost Havijerom Solanom stekli svi uslovi da se Ustavna povelja odmah usvoji.\nOstalo samo pitanje redosleda pravnih akata\nBeograd -- Predsednik Veća građana jugoslovenskog parlamenta Dragoljub Mićunović izjavio je, nakon sastanka sa visokim predstavnikom EU za spoljnu politiku i bezbednost Havijerom Solanom, da su usaglašena sva pitanja u vezi sa Ustavnom poveljom, osim hijerarhije pravnih akata, koje će biti rešeno.\nĐinđić podržao Svetozara Marovića\nBeograd -- Predsednik Vlade Srbije Zoran Đinđić podržao je predlog da predsednik buduće državne zajednice Srbije i Crne Gore bude funkcioner Demokratske partije socijalista, Svetozar Marović. Srpski premijer je posle razgovora sa visokim predstavnikom Evropske unije za spoljnu politiku i bezbednost ...\nPrerano o kandidatima\nBeograd -- Odluka Predsedništva Demokratske partije socijalista da za budućeg predsednika nove zajednice Srbije i Crne Gore kandiduje Svetozara Marovića, među ovdašnjim političarima uglavnom se ocenjuje kao preuranjen potez. Kao razlog se navodi činjenica da još uvek nije završen tekst Ustavne ...\n"Crna Gora spremna na zdrav kompromis oko Povelje"\nPodgorica -- Funkcioner Demokratske partije socijalsta Miodrag Vuković izjavio je u četvrtak da je Crna Gora spremna da napravi zdrav kompromis kako bi Ustavna povelja Srbije i Crne Gore bila usvojena. Vuković je u razgovoru s predstavnikom posmatračke misije EU Antoanom Anfredom ocenio da proces ...\nNovi nesporazumi oko Ustavne povelje?\nBeograd, Podgorica -- Predsednik Socijalističke narodne partije Crne Gore Predrag Bulatović izjavio je da bi Evropska unija trebalo da arbitrira u procesu donošenja Ustavne povelje Srbije i Crne Gore. On je rekao da predstavnici EU, “ako hoće Povelju”, treba da razgovaraju sa onima koji neće izbore ...\nSve tvrđi stavovi SNP i DPS\nBEOGRAD - Način izbora poslanika, koji su predložili DPS i DS na prethodnoj sednici kao rešenje, a koji je načelno prihvaćen, doveden je u pitanje, zaključak je jučerašnjeg sastanka kopredsedavajućih Komisije za izradu ustavne povelje.\nKopredsedavajući Komisije bez dogovora o izboru poslanika\nBeograd -- Iako je prošle nedelje izgledalo da je postignut dogovor o načinu izbora poslanika u parlament buduće zajednice Srbije i Crne Gore, kopredsedavajući Ustavne komisije na sastanku u ponedeljak ponovo su se bavili ovim pitanjem i nisu došli do kompromisa.\n'Klimav' dogovor o izboru poslanika\nBlic - 25.11.2002\nBEOGRAD - Većina članova ustavne potkomisije za izradu ustavne povelje na prošloj sednici samo se načelno složila o načinu izbora poslanika u parlament buduće državne zajednice. Pred današnju sednicu potkomisije SNP se i dalje beskompromisno zalaže za neposredan izbor poslanika kao jedino rešenje.


Kako je moguće da je ovako lepa zemlja najneposećenija u Evropi? - Telegraf.rs\n28/11/19 | 12:45 ≫ 12:28\nKako je moguće da je ovako lepa zemlja najneposećenija u Evropi?\nDiznilend za odrasle je ipak najslabije posećen u čitavoj Evropi\nGotovo je izvesno da će oni koji ne žive na evropskom tlu, San Marino pomešati sa nekim manjim gradovima u SAD-u, Meksiku ili Argentini, ali ova država ima samo jednog kopnenog suseda – Italiju, a njeni krajolici su zapanjujući. Šta više, prema pisanju američkog portala „Insajder“, San Marino je lepši čak i od Toskane, mada ova zemlja trenutno važi za najneposećeniju državu u Evropi.\nPrema podacima Svetske turističe organizacije Ujedinjenih nacija, San Marino, iako najmanje posećena evropska država, prepuna je bujnih vinograda i brda, veoma lepog smeštaja, romantičnih restorana i uskih, vijugavih kamenitih ulica.\nU srcu San Marina nalazi se staro podgrađe tvrđave, sagrađeno na vrhu brda. Drugim rečima, ovo mesto je kao Diznilend za odrasle, ili Toskana bez gužvi, navodi „Insajder“.\nNovinar ovog portala proveo je nekoliko dana u toj zemlji koja važi za najstariju demokratiju na svetu, a koja se ponosi i činjenicom da je na čelu svoje države imala više žena nego bilo koja zemlja u poslednjih 60 godina, a evo kako je on video San Marino i zašto, kako kaže, jedva čeka da tamo ponovo ode.\nSan Marino je jedna od najmanjih zemalja na svetu i treća najmanja evropska država, pošto su od nje manji samo Monako i Vatikan. Ovde živi oko 34.000 ljudi, a teritoriju ove male države u potpunosti okružuje Italija.\nIstorija demokratije u ovoj zemlji stara je preko 17 vekova, pa je mnogi nazivaju „najstarijom kontinuiranom demokratijom na svetu“.\nSan Marino je odnedavno najslabije posećena zemlja u Evropi, „pretekavši“ Lihtenštajn, još jednu mikrodržavu.\nBudući da je u potpunosti na Apeninskom poluostrvu - i na njemu zauzima izuzetno mali deo - ne čudi što je pejzaž San Marina u osnovi isti kao italijanski, a posebno nalik na onaj u Toskani. To znači da ima ista ona raskošna brda, rustične vinograde, poljoprivredno zemljište i okruženje podobno za „reklamiranje“ na društvenim mrežama, navodi „Insajder“.\nPrema podacima Svetske turističke organizacije, San Marino je postao najslabije posećena evropska zemlja pošto je 2018. godine ovu mikrodržavu posetilo svega 84.000 ljudi, što je rast od svega osam odsto u odnosu na prethonu godinu. Ipak, i ovaj podatak govori da San Marino poseti dva puta više gostiju nego što čitava zemlja ima stanovinka.\nIpak, kada uporedimo posećenost San Marina sa posećenošću Firence, najvećeg grada u italijanskoj regiji Toskana, videćemo da je grad na reci Arno imao 11 puta veću posetu za svega prva tri meseca 2019. godine nego čitav San Marino u prošloj godini, pošto je Firencu do pred kraja marta tekuće godinu posetilo bezmalo milion ljudi.\nDvorci kao iz bajke bi trebali biti dovoljno dobar motiv potencijalnim turistima\nAko već pejzaži koji oduzimaju dah nisu dovoljno dobar razlog da se neko uputi ka San Marinu, onda bi to svakako trebali biti izuzetno dobro očuvani viševekovni zamci, gde postoje odlični restorani (koji pre svega, prirodno, nude vrhunsku pastu i divna vina), a tu je moguće odsesti na kraći rok, ali čak i živeti, ukoliko imate dovoljno sredstava da sebi to priuštite.\n„Insajder“ navodi da je ovo mesto poput Diznilenda za starije jer ovde možete da se odmorite u tišini, okruženi romantičnim predelima u kojima može da se oseti neopisivo uzbuđenje. Tako nešto ipak nećete moći da osetite u Toskani, gde već duže od decenije postoje veliki problemi zbog prevelike posećenosti.\nRazlog slabe posećenosti treba tražiti u lošoj pristupačnosti\nSan Marino nema nikakv aerodrom, a prvi pristojne veličine je onaj u Bolonji, koji je udaljen skoro 130 km od ove male zemlje.\nOvde ne postoji ni luka, jer San Marino nema obalu, pa to isključuje mogućnost da ova državica postane mesto gde bi oni koji krstare morima samo „naišli“, kakav je slučaj sa Venecijom (u blizini San Marina se nalazi grad Rimini, koji je popularno primorsko odmaralište). Ovde čak ne postoji ni železnička stanica, dodaje novinar „Insajdera“, uz opasku da je vožnja do San Marina zaista opasna. Da biste se popeli na vrh brda, gde je smešten glavni grad ove republike i koji se zove isto kao i država, zapravo se morati voziti uskim putem, prepunim serpentinama i mrtvim uglovima. On ističe da je takva vožnja uvek stresna, bez obzira na vremenske prilike.\nOn dodaje i da je železnički saobraćaj veoma razvijen u Italiji, ali cena karte za odraslu osobu, od Rima do Riminja, sa presedanjem u Bolonji, košta 70 evra, kao i da morate izdvojiti dodatnih pet evra na autobusku kartu od Riminija do San Marina.\nSan Marino definitivno mora da se poseti\nIpak, on zaključuje da je sav trud došao na naplatu kada se popeo na najviši tačku u San Marinu, istakavši da je imao osećaj kao da je u raju. Posebno je istakao „domaćinski“ odnos lokalnog stanovništva prema turistima, uz opasku da je San Marino mnogo jeftiniji od većine turističkih centara u Italiji.\nPrema njegovoj oceni, San Marino definitivno treba videti bar jednom u životu, uz poruku da ova mala zemlja ne zaslužuje da bude najslabije posećena u Evropi.\nTekst koji je obišao ruske medije i izazvao rasprave: Zašto su Rusi "prestali da vole" Crnu Goru?\nOvako je Drač izgledao pre zemljotresa: "Albanska Budva" koja je privlačila sve više srpskih turista\nZa 24h palo kiše kao u celoj 2018: Ovako danas izgleda jedno od vaših omiljenih grčkih ostrva\n"Što se tiče udaje, da se Vujadin pita...": Mirka Vasiljević progovorila o svadbi sa Savićem\nVučiniću oduzimaju imovinu zbog utaje poreza: Luksuzne vile i skupa kola su prošlost za Crnogorca\n28. novembar 2019 | 15:59\nPre par godina smo proputovali 10 gradova oblasti Emilija Romanja i Toskana. SAN MARINO je caaaaroban, Firenca jeste lepa, Rim takodje, ali ko nije bio u San Marinu ne moze ni da zamisli taj grad, visoko ususkan nad ravnicom koja ga okruzuje.\n28. novembar 2019 | 15:56\nTo je car,bez mnogo turista...ovako malu zemlju,turisticki bum bi devastirao,vjerovatno i njihova vlada to ogranocava... Sad se forsira na stranim sajtovima Jermenija,ko god da je bio u njoj,odusevio se,i ja sam...nema dalje...a bojim se da ce brzo postati destinacija turistima sirom i svijeta,i pozdrav...najljepsa je u proljece


Udruženje novinara Srbije (UNS) očekuje da policija u najkraćem roku otkrije ko je i s kojim motivima obio stan novinarke Dragane Pećo, koja piše o slučajevima u vezi sa kriminalom i korupcijom za istraživačku mrežu Krik. S obzirom na činjenicu da je koleginici Pećo stan obijen, stvari ispreturane, a da nije primećeno da nešto nedostaje, mora se ispitati da li je u pitanju zastrašivanje novinara, imajući u vidu teme koje ova novinarka i portal Krik istražuju. Krik je objavio da je koleginica Pećo uplašena i da očekuje da provalnici budu što pre otkriveni.\nUNS traži da policija i tužilaštvo ovaj slučaj vode kao prioritetan i u skladu s tim što pre obaveste Draganu Pećo i javnost o rezultatima istrage.\nDragana Pećo Napadi na novinare UNS\n← Elektronska bezbednost\n“Rat i dalje traje, projekat suočavanja s 90-im nije moguć” (VIDEO) →


Brojne američke žrtve u Avganistanu\nNa zabačenom području u blizini granice sa Pakistanom, u žestokom noćnom napadu na dve američke stražarske postaje, poginuli su 8 američkih i 2 avganistanska vojnika.\nU saopštenju američke vojske se navodi da su pripadnici plemenske milicije Nuristana iz lokalne džamije i obližnjeg sela izveli „složen napad na teškom terenu“. Navodi se da su koalicione trupe efikasno odbile napad i nanele neprijatelju teške gubitke, ali da je u sukobu poginulo 10 vojnika.\nPortparol Talibana je preuzeo odgovornost za napad, a avganistanski zvaničnici kažu da su neki od ektremista stigli iz Pakistana. Američka vojska je objavila malo detalja o sukobu, a izveštaji lokalnih zvaničnika se razlikuju. U nekim se navodi da su ekstremisti zarobili desetine pripadnika lokalne policije i da ih drže kao taoce. Taliban tvrdi da su njegovi borci zauzeli postaje, što koalicione snage ne komentarišu.\nDžons za slanje dodatnih trupa\nAmerički savetnik za nacionalnu bezbednost Džim Džons, izjavio je da Avganistan nije u neposrednoj opasnosti od pada pod talibansku kontrolu. Džons je u današnjem intervjuu za program televizije CNN naglasio da je situacija u Avganistanu složena i ne može da se reši jednostavnim povećavanjem obima trupa. Džons je rekao da istovremeno mora da dođe do napretka na područjima bezbednosti, ekonomskog razvoja i dobre uprave. U pogledu spornih predsedničkih izbora održanih 20. avgusta, Džons je rekao da je najvažnije da avganistanski narod oseti da je predsednik zakonito izabran.\nIpak, najviši američki zvaničnik u misiji Ujedinjenih nacija u Avganistanu, Piter Galbrajt – koji je prošle nedelje povučen iz misije - u komentaru objavljenom u današnjem izdanju lista „Vašington post“ tvrdi da mu je neprekidno naređivano da ne pokreće pitanje prevare na izborima. Galbrajt piše da je glasanje bilo „železnička havarija“ koja je mogla da se predvidi. On navodi da je još u julu saznao da se najmanje hiljadu i po od sedam hiljada biračkih mesta nalazi na mestima koja su toliko opasna da ni avganistanski izborni zvaničnici i pripadnici bezbednosnih snaga nikada nisu mogli da ih obiđu. Galbrajt je istakao da su takve okolnosti donele sadašnjem predsedniku Hamidu Karzaju stotine hiljada lažnih glasova.


OTKRIVENA BISTA NARODNOG HEROJA, GENERAL-PUKOVNIKA ĐOKE JOVANIĆA\nU Apatinu je danas otkrivena bista narodnog heroja, general-pukovnika Đoke Jovanića, komandanta 6. Ličke divizije Nikola Tesla, pod pokroviteljstvom dr Živorada Smiljanića, predsednika opštine Apatin.\nU prisustvu velikog broja građana apatinske opštine i gostiju, bistu su otkrili dr Živorad Smiljanić, predsednik apatinske opštine i Dragan Jovanić, sin proslavljenog konadanta 6. Proleterske divizije “Nikola Tesla”.\nSkup je otvorio Stevo Drača, predsednik Opštinskog odbora SUBNOR-a, koji je izrazio zahvalnost svima koji su dali doprinos da Apatin dobije bistu narodnom heroju Đoki Jovaniću, nakon čega je okupljene građane pozdravio dr Živorad Smiljanić.\nNa životni put Đoke Jovanića, podsetio je pukovnik u penziji Savo Todorić, predsednik Sekcije boraca 6. proleterske divizije “Nikola Tesla” iz Beograda.\nO Đoki Jovaniću, njegovim ratničkim sposobnostima, ali i ljudskim vrlinama, govorio je i univerzitetski profesor dr Marinko Učur iz Rijeke, dugogodišnji prijatelj porodice Jovanić, nakon čega se pristupilo otkrivanju biste.\nDanašnja svečanost je završena programom u apatinskom Domu kulture, gde su nastupila kulturno-umetnička društva sa izvornim narodnim pesmama i igrama iz Like.


Zvezde Radio Beograda pevale za srce i dušu na muzičkoj Novoj godini! - Pokazivač\nZvezde Radio Beograda pevale za srce i dušu na muzičkoj Novoj godini!\nRenomirani vokalni solisti, čuvari kulturne nematerijalne baštine Srbije koji dugi niz godina snimaju za potrebe Radio Televizije Srbije, prof. dr Ivica Stančić i umetnica Danka Stoiljković juče su na velikoj novogodišnjoj proslavi radnika Radio Televizije Srbije u jednom od beogradskih hotela pevali do jutra!\nOni su najlepšim narodnim pesmama oduševeli sve prisutne goste, a kako kažu, bilo je mnogo suza i prenaglašenih emocija. Evocirali su uspomene na nekadašnja zajednička snimanja, putovanja, koncertne turneje, rad sa Nenom Kunijević.\nDa muzička Nova 2019. godina bude dodatno u sećanju, potrudili su se i specijalni muzički gosti , takođe vokalni solisti Radio Televizije Srbije i zvezde narodne muzike, Jasna Đokić, Vesna Dimić, Biljana Petković, Čeda Marković, Đorđe Čavić, MegaMix bend i drugi.\nMarko Spirić menadzer\nPrethodni tekstSveska Kasije Nešović


Milinković uveren u susret sa Partizanom - Sportske.net\nMilinković uveren u susret sa Partizanom\nFudbaler Slovana iz Bratislave Marko Milinković veruje da će i njegov tim i šampion Srbije izboriti plasman u treće kolo kvalifikacija za Ligu šampiona i da će se u tom slučaju naći na suprotnim stranama.\nSrpski internacionalac u redovima Slovana iz Bratislave smatra da njegov tim ima kvalitet da eliminiše bugarski Ludogorec i pored činjenice da ih očekuje težak posao u revanšu, obzirom na ''tesnih'' 2:1 iz prvog meča.\n''Mislim da smo u prednosti, jer su oni gol postigli posle naše greške, a mi smo promašili i penal, a zatim ipak došli do zaslužene pobede golovima Halenara'', izjavio je Milinković, a prenose ''Novosti''.\nOn dodaje i da je gledao Partizanovo ''mučenje'' u Jermeniji, ali veruje i u plasman crno-belih u narednu rundu takmičenja.\n''Jesu bili ispod očekivanog nivoa, ali sam uveren u njihovu laku pobedu u revanšu'', konstatuje Milinković.


Ban: 34 grupe u svetu povezane sa IDIL-om\n6. februar/veljača, 2016.\nGeneralni sekretar UN Ban Ki-mun saopštio je da je 34 terorističkih grupa u svetu povezano sa ekstremističkom Islamskom državom Iraka i Levanta (IDIL) i upozorio da će se u ovoj godini njihov broj samo još više povećati.\nBan je u petak uveče ponovio da IDIL predstavlja "pretnju bez presedana" s obzirom na svoju sposobnost da privuče razne militantne grupe iz mnogih zemalja.\nOn je, takođe, upozorio članice UN da budu spremne na nove napade grupa povezanih sa IDIL-om, čiji članovi, kako je rekao, prelaze iz zemlje u zemlju, kako bi organizovali napade ili razvili terorističke mreže.\n"Sadašnje širenje uticaja IDIL-a na zapadnu i severnu Afriku, Bliski istok o južnu i jugoistočnu Aziju ukazuje na brzinu i stepen veličine opasnosti koja se proširila za samo 18 meseci", rekao je Ban.\nPored toga, dodao je generalni sekretar UN, Islamska država Iraka i Levanta je "najbogatija svetska teroristička organizacija", jer je, kako je naveo, prošle godine, uprkos embargu, samo od nafte i naftnih proizvoda zaradila između 400 i 500 miliona dolara.\nPrema podacima misije UN u Iraku, IDIL je samo u oblastima pod svojom kontrolom iz banaka uzela milijardu dolara u gotovini, a još isto toliko na ime taksi za vozila koja ulaze na njenu teritoriju.


Karen Donfrid (Frontnews.eu)\nSvoju posetu šest zemalja Zapadnog Balkana počinje tako što će prvo posetiti Kosovo.\nOd 25. do 29. aprila posetiće Albaniju, BiH, Kosovo, Severnu Makedoniju, Crnu Goru i Srbiju.\nOna će, kako se navodi, 25. aprila zahvaliti kosovskim zvaničnicima na prihvatu izbeglica iz Avganistana i Ukrajine, i ohrabriti ih da rade na demokratskim reformama i integraciji u evropske i evro-atlantske institucije. Takođe će razgovarati o dijalogu Kosova i Srbije, kojem posreduje EU uz podršku SAD. Očekuje se da će se Donfrid sastati sa visokim državnim zvaničnicima Kosova.\nPoseta visoke zvaničnice američkog Stejt departmenta odvija se u vreme kada su tri američka senatora boravila na Kosovu i u regionu pre nekoliko dana.


Koalicija NADA traži reakciju države zbog stava BNV o himni Srbije\nBeta 2. septembra 2021. 10:25\nKoalicija NADA, koju čine Demokratska stranka Srbije i Pokret obnove kraljevine Srbije (POKS), zatražila je reakciju države povodom protivljenja Bošnjačkog nacionalnog vijeća (BNV) intoniranju državne himne na početku nove školske godine i zbog toga što tu melodiju označava himnom srpskog naroda a ne čitave države.\n„Nedopustivo je odbijanje muslimana iz Raške oblasti da deci u školama puste himnu Bože pravde na prvom času nove školske godine, kako je propisalo Ministarstvo prosvete. Ako krivci ne budu kažnjeni zbog ovog propusta, to će značiti da je država kapitulirala pred secesionistima“, naveo je u saopštenju predsednik POKS-a Žika Gojković.\nPredsednik DSS-a Miloš Jovanović rekao je da je Zakon o izgledu i upotrebi grba, zastave i himne Srbije jasno definisao koja je melodija himna i koji je njen tekst i dodao da se zakoni moraju poštovati podjednako na čitavoj državnoj teritoriji.\n„Država mora pokazati ozbiljnost i reagovati na svaki vid secesionizma, kako bi on bio sasečen u korenu“, rekao je Jovanović.


Azija - 1\n08. 09. 2021 20:35\nKompanija "JetPack Aviation" mnogo je puta u posljednjih par godina, širom svijeta, demonstrirala svoja džetpek leteća odjela, a nedavno je počela prodaju najnovijeg modela JB-12, koga pokreće 6 turbina.\n25. 05. 2020 12:12\nBRISEL - Visoki komesar Evropske unije za spoljnu politiku i bezbjednost Džozep Borel pozvao je danas članice da primijene oštriju strategiju prema Kini, jer, kako navodi, ima naznaka da Azija od SAD preuzima ulogu centra globalne moći.\nPutin: Teroristi traže nova uporišta na Balkanu i u Aziji\n11. 10. 2019 13:41\nMOSKVA - Nakon poraza u Siriji, teroristi su počeli da traže nova uporišta na Balkanu i jugoističnoj Aziji, izjavio je danas ruski predsjednik Vladimir Putin.\n22. 07. 2019 17:55\nNJU DELHI - U poplavama i udarima munja širom Indije, Nepala, Bangladeša i Pakistana poginulo je više od 650 ljudi, izjavili su danas zvaničnici.\n16. 07. 2019 11:20\nMonsunske kiše odnijele više od 100 života\n15. 07. 2019 10:57\nNJU DELHI - Više od 100 ljudi nastradalo je tokom monsunskih kiša u južnoj Aziji, a 12 ljudi poginulo je kada se jedna zgrada srušila na sjeveru Indije, izjavili su danas zvaničnici.\n23. 05. 2019 09:34\nCNN javlja kako su mobilni operateri u Evropi i Aziji počeli otkazivati narudžbe za Huaweijeve pametne telefone.


Kurdska vojska odbila turski kopneni napad, u toku su “velike borbe na granici” | Krupljani.BA\nKurdske snage saopštile su da su odbile tursku kopnenu ofanzivu na sjeveroistoku Sirije, javlja AfP.\nTurske snage pokušale su u srijedu kopneni napad na pogranični grad Tal Abiad, ali su Sirijske demokratske snage – de facto vojska autonomne kurdske administracije – rekle da su odbile napad.\n“Žestoke borbe se nastavljaju dok turske snage pokušavaju da uđu u sela na granici”, rekao je Mavran Kamišlo, portparol sirijskih demokratskih snaga, organizacije pod vođstvom sirijskih Kurda, prenosi Reuters.\nMediji izvještavaju da je tokom jučerašnjeg dana stradalo 15 civila. Turska invazija naišla je na široke osude u svijetu.


FAJON OŠTRO UDARILA NA JANŠU: "Neodgovorno ponašanje moglo bi da dovede do NOVOG RATA NA BALKANU" - Portal Forum\nпетак, 16. априла 2021 : 14:32\nAntonićeve aforitičke žaoke\nNeodgovorno ponašanje u vezi s takozvanim dovršetkom plana o mirnom raspadu Bosne i Hercegovine, moglo bi da dovede do novog rata na Balkanu, poručila je evroparlamentarka Tanja Fajon, komentarišući navodno postojanje “non pejpera” slovenačkog premijera Janeza Janše.\n– I mene su ovih dana preplavili pozivi i brojne zabrinute poruke iz BiH, koje upozoravaju na to da premijer Janša pokušava dovršiti plan Milošević-Tuđman za formiranje velike Srbije i Hrvatske predlogom za mirni raspad BiH. Takvo neodgovorno ponašanje moglo bi dovesti do novog rata na Balkanu – napisala je Fajon.\nOna je nakon informacija o “non pejperu” putem Twittera pitala Janšu da objasni šta se nalazi u tom dokumentu koji bi Slovenija trebalo da preda predsedniku Evropskog saveta.\n– Ako su izveštavanje bh. medija i izjave diplomata u regionu istiniti, to može biti vrlo štetno za Sloveniju – smartra Fajon.\nPoslednjih dana političku scenu Bosne i Hercegovine trese drama u režiji rukovodstva Republike Slovenije, koje ima viziju “dovršetka raspada Jugoslavije”, odnosno promena granica na Balkanu.\nSlovenija će od 1. jula da preuzme predsedavanje Evropskom unijom, a slovenački premijer Janez Janša navodno planira da na dnevni red nametne određenu viziju “dovršetka raspada Jugoslavije”.\nTo se tumači, kako piše Klix.ba, iz “non pejpera” koji je Janša uputio u Brisel i koji podrazumeva promene granica, odnosno otcepljenje Republike Srpske i prekrajanje granica u Crnoj Gori, Severnoj Makedoniji i Albaniji.\nČlan Predsedništva BiH Željko Komšić potvrdio je da je predsednik Slovenije Borut Pahor, prilikom nedavne posete BiH rekao da su sve češći glasovi u Evropi o tome da treba dovršiti raspad Jugoslavije te upitao tročlano bh. predsedništvo – “Možete li se vi u BiH mirno razići?”\nI ova izjava naišla je na burne reakcije, pa je tako iz SBB-a rečeno kako činjenica da su članovi Predsedništva Željko Komšić i Šefik Džaferović dozvolili da se prilikom posete predsjednika Slovenije uopšte razgovara o protivustavnim i antidržavnim opcijama, kakva je “mirni razlaz”, zvanično potvrđuje da je zloćudna ćutnja Komšića i Džaferovića doživela potpuni domaći, regionalni i međunarodni fijasko, navodi Klix.\nPrethodni tekstTužioci: Dokazana krivica Stanišića i Simatovića za zločine u Hrvatskoj i BiH\nSledeći tekstPočeo ramazan, mjesec posta muslimana


Muslin odgovara: Očigledno sam dva meseca bio u zabludi\nN1info\t30.12.2017 11:10\nBivši selektor fudbalske reprezentacije Srbije Slavoljub Muslin odgovorio je predsedniku FSS Slaviši Kokezi na navode u intervjuu "Nedeljniku" zbog čega je smenjen.\nKokeza je u tom intervjuu istakao da je Muslin smenjen jer je odbijao da zove u reprezentaciju Sergeja Milinković-Savića, Miloša Veljkovića i Nemanju Radonjića, zbog čega su u Savezu strahovali da bi ti igrači mogli da izaberu drugu reprezentaciju i da oni nisu planirani za Mundijal u Rusiji nego samo za turneju po Dalekom istoku. Bivši selektor se baš i ne slaže sa tim obrazloženjem.\n- Očigledno je da sam poslednja dva meseca živeo u zabludi, jer sam mislio da više nisam selektor zato što nisam dopustio da mi predsednik FSS sastavlja spisak igrača i pravi taktiku za Mundijal u Rusiji - rekao je Muslin za "Večernje novosti".\nSlavoljub Muslin odveo je reprezentaciju na Svetsko prvenstvo posle osam godina, ali je odbijao da zove neke od igrača projektovanih za budućnost, među prvima vezistu Lacija Milinković-Savića. Da je oko ovog igrača bilo velikih razmimoilaženja između Muslina i Kokeze svedoči i priča predsednika FSS da su imali dijametralno različito mišljenje oko njegove partije protiv Nice, kada je postigao gol i imao dve asistencije.


Jeleni za srpske planine uzgajaće se kod Bača - Kinologija\n17 februara, 2022 4 maja, 2022 pre 4 meseca Kinologija\t30 pregleda Jeleni\t0 minuta za čitanje\nBAČ: U podunavsko lovište Plavna kod Bača stiglo je 45 jedinki karpatskog jelena, koji će na 33 hektara ograđenog područja biti osnova njihovog uzgoja za koji je zaduženo Javno preduzeće „Vojvodinašume“.\n„Iz Rumunije smo uvezli 20 jelena i 25 košuta i to sa Кarpata jer su životinje iz ovog uzgojnog revira namenjene srpskim planinama Zlatar, Zlatibor, Tara i Homoljskim planinama, odakle su jeleni gotovo potpuno nestali. Oni su navikli na planinske predatore, imaju veća pluća i lakše će se nastaniti u tim područjima. Planiramo da godišnje iz ovog uzgoja na srpske planine vraćamo po 40 jedinki“, kaže Roland Кokai, direktor JP „Vojvodinašume“.\nProjekat reintrodukcije jelena „Vojvodinašume“ su započele 2020. godine u saradnji i uz finansiranje Uprave za šume Ministarstva poljoprivrede.\nReč je o ponovnom naseljavanju ove vrste na našim planinama na kojima imaju optimalno stanište.\nIz uzgajališta jelenske divljači „Plavna“ i „Кozara“ u 2020.godini su lovištima u centralnoj Srbiji isporučene 24 jedinke, a u 2021. godini je u prirodu vraćeno 76 jedinki običnog jelena.\nIzvor: Lovački Savez Vojvodine\n← Prethodno 26 rasa pasa koji vam neće izazvati alergiju\nSledeći → NAJDUGOVEČNIJE RASE PASA\n28 maja, 2022 pre 4 sedmice\n20 avgusta, 2021 4 maja, 2022 pre 10 meseci Kinologija\t1 minuta za čitanje


KAKO BATUT IMA MOJ BROJ TELEFONA? Nevakcinisane zbunila poruka sa pozivom za vakcinu: Oglasili se iz instituta, EVO O ČEMU SE RADI – Objektivni\nPočetna/Društvo/KAKO BATUT IMA MOJ BROJ TELEFONA? Nevakcinisane zbunila poruka sa pozivom za vakcinu: Oglasili se iz instituta, EVO O ČEMU SE RADI\nKAKO BATUT IMA MOJ BROJ TELEFONA? Nevakcinisane zbunila poruka sa pozivom za vakcinu: Oglasili se iz instituta, EVO O ČEMU SE RADI\n0 44 2 minut ranije\nVeliki broj građana Srbije u poslednje dve nedelje dobilo je cirkularnu SMS poruku sa pozivom „Batuta“ na vakcinaciju zbog čega su se mnogi, a posebno nevakcinisani, koji samim tim nisu davali svoje podatke, zapitali otkud ovom institutu njihov broj telefona i s kojim pravom šalju takvu poruku?\nReč je o javnozdravstvenoj inicijativi koju su podržali svi mobilni operateri na preporuku Vlade Srbije što znači da će svi građani koji imaju mobilni telefon kad-tad dobiti ovaj SMS.\nCirkularna poruka „Batuta“ sadrži informacije koje bi trebalo da motivišu građane da se vakcinišu.\n– Borimo se sa Covid-19, ali u toj borbi imamo najjače oružje – vakcinu. Tvoja vakcina čeka na tebe u najbližem domu zdravlja, a ukoliko ste primili dve doze – možete da obnovite svoju zaštitu. Zakazivanje nije potrebno. Preko tri miliona građana je već primilo vakcinu. Dođi, vakciniši se i pridruži se onima koji su postupili odgovorno prema sebi i svojim najbližima. Na tebe je red – piše, između ostalog, u poruci.\nMoguća i vakcinacija na kućnoj adresi\nZanimljivo, ovaj SMS dobili su i oni koji su se već vakcinisali sa tri doze. A u poruci se građani obaveštavaju i kako putem mobilnog telefona mogu da zakažu vakcinaciju.\n– Bilo koja vakcina – Vaš JMBG na 6010, Astrazeneka – Vaš JMBG na 6030, Pfiter – vaš JMBG na 6040, Sputnjik V – Vaš JMBG na 6050, Moderna – Vaš JMBG na 6070. Ukoliko vakcinu morate da primite kod kuće, pošaljite svoj JMBG na 6080 – stoji u „Batutovoj“ poruci uz obaveštenje da je servis besplatan i namenjen isključivo državljanima Republike Srbije.\nČinjenica da su SMS poziv na vakcinaciju dobijali i oni koji se nisu vakcinisali pokrenula je pitanje kako je moguće da brojevi privatnih mobilnih telefona budu iskorišćeni za ovu akciju.\nSvi mobilni operateri šalju poruku svim svojim korisnicima\nU Institutu za javno zdravlje Srbije „Dr Milan Jovanović Batut“ ističu da se radi o akciji koju su podržali i Vlada Srbije i mobilni operateri.\n– Na preporuku Vlade Republike Srbije mobilni operateri podržali su javnozdravstvenu inicijativu i omogućili iskazivanje zainteresovanosti građana za vakcinaciju protiv COVID-19 i putem SMS poruke. U pitanju je ista generička poruka koju svi operateri šalju svim korisnicima svojih usluga. Poput prethodno uspostavljenog sistema prijave za vakcinaciju na sajtu E-uprave ili pozivanjem kol centra za vakcinaciju, SMS poruka je još jedna mogućnost zakazivanja vakcinacije – objašnjavaju u „Batutu“, piše Blic.\nKako kažu, Batutu je potpisan kao pošiljalac SMS poruke jer je izvršilac vakcinacije na celoj teritoriji Srbije.\n– Institut za javno zdravlje Srbije „Dr Milan Jovanović Batut” kao ustanova koja prati i koordinira vakcinaciju na teritoriji Republike Srbije, poziva građane da u cilju zaštite zdravlja iskažu zainteresovanost za vakcinaciju protiv COVID-19 i na ovaj način – podvlače u „Batutu“.\nInače, ovim servisom dodatno je omogućeno osobama koje iz opravdanih zdravstvenih razloga mogu da se vakcinišu isključivo u kućnim uslovima, da prijavljivanje za vakcinaciju izvrše slanjem svog JMBG na 6080.\n– Osoba koja iskaže interesovanje za vakcinaciju šalje svoje podatke SMS –om direktno E-upravi i to predstavlja još jedan novi način prijave za vakcinaciju – apostrofiraju u „Batutu“.\nBatut nema uvid u lične brojeve mobilnih telefona\nU ovom institu posebno naglašavaju da nemaju veze sa brojevima telefona građana.\n– Institut za javno zdravlje Srbije „Dr Milan Jovanović Batut” nema uvid u lične brojeve mobilnih telefona građana, već je to podrška od strane mobilnih operatera za dodatno informisanje o imunizaciji – zaključuju u „Batutu“.


Uspomene – Solidarity bowl 2014 - Blue Dragons\nBlue Dragons > News > Istorija > Uspomene – Solidarity bowl 2014\nUspomene – Solidarity bowl 2014\nProšlo je 3 godine od humanitarne utakmice između Bratislava Monarchs i Belgrade Blue Dragons, meč koji nije imao rezultatskog značaja, ali humanitarni cilj ovog meča bio je od velike pomoći za ugrožene u Obrenovačkim poplavama.\nNakon vesti da su Plavi Zmajevi u Beogradu organizovali prihvatilište za tridesetak osoba o svom trošku, u tu svrhu su ljudi iz Bratislave organizovali utakmicu gde su se prikupljala sredstva za pomoć ugroženima u nezapamćenim poplavama koje su tada pogodile Srbiju. Pozvali su sve navijače da podrže humanost i oba tima, što je rezultovalo ogromnim odzivom publike i pretrpanim autobusom sa humanitarnom pomoći u povratku.\nNa toj utakmici američkog fudbala prikupljeno je 2500 tona humanitarne pomoći u vidu hrane, sanitarnih proizvoda i raznih drugih potrepština. Još je prikupljeno 5000 Eura koji su uručeni Ambasadi Srbije u Slovačkoj od jednog Solidarity Bowl-a gde je humanost pobedila.\nNarod Bratislave i ekipa Monarchs-a su na ovaj način zajedno sa Plavim Zmajevima pokazali koliko srce imaju svi zajedno na toj utakmici, u tim teškim danima koje će Srbija večno pamtiti.\nPlavi Zmajevi se ovim putem još jednom zahvaljuju svojim velikim prijateljima iz Bratislave na organizaciji i solidarnosti u teškim vremenima, a i narodu Bratislave koji je došao da navija za pomoć srpskom narodu. Iskrena prijateljstva se uvek pamte i nikada ne zaboravljaju.\nbelgrade,blue dragons,Bratislava Monarchs,istorija,poplave,Solidarity Bowl,Srbija,Uspomene


Saslušan sudija Femić u predmetu Medenica\nTanjug 13. maja 2022. 16:29\nPODGORICA – Sudija Vrhovnog suda Branimir Femić saslušan je danas u svojstvu svedoka u Specijalnom državnom tužilaštvu (SDT), a u okviru predmeta protiv bivše predsednice Vrhovnog suda Vesne Medenice i kriminalne grupe.\nFemić je ispitan o načinu na koji su kolege iz veća Vrhovnog suda, donosili odluke u nekoliko spornih predmeta u kojima je rađena revizija postupka.\nKako prenose podgoričke Vijesti, sudija Femić je kao svedok odgovarao i na pitanja da li je nekadašnja šefica Vrhovnog suda uticala na njega i ostale kolege prilikom donošenja odluka u tim revizijama, a u kojima su menjane odluke kolega sa nižih instanci.\nSaslušanju su, po pozivu tužiteljke, prisustvovali svi advokati, koji zastupaju osumnjičene u predmetu – Zdravko Begović, Nikola Strugar, Bojan Korać.\nOsim iskaza sudije iz Vrhovnog suda, SDT je angažovalo i veštake, koji bi trebalo da provere odluke/revizije, koje su doneli članovi veća u najmanje dva predmeta, zbog kojih je, kako se sumnja, osumnjičeni Miloš Medenica, sin Vesne Medenice, uzeo nekoliko stotina hiljada evra od vlasnika firme „Fab live“.\nDugogodišnja predsednica Vrhovnog suda uhapšena je 17. aprila ove godine zbog osnovane sumnje da je počinila krivična dela stvaranje kriminalne organizacije i protivzakoniti uticaj, zbog čega se nalazi u spuškom pritvoru.\nVlasnici „Fab live“ firme Marko i Bojan Popović priznali su na saslušanju u SDT-u da su dali Medenici tri stana, tako da se terete za krivično delo davanje mita.


Vlada RS uložila milionska sredstva u projekte na području Zvornika – Zvornik Danas\nNaslovna/naslovna/Vlada RS uložila milionska sredstva u projekte na području Zvornika\nVlada RS uložila milionska sredstva u projekte na području Zvornika\nZVORNIK – Vlada Republike Srpske uložila je milionska sredstva u razne projekte na području Zvornika, posebno u školsku infrastrukturu, rekao je danas Srni zamjenik gradonačelnika Bojan Ivanović.\nIvanović je napomenuo da je od 2008. do 2016. godine u školstvo uloženo ukupno 5.000.000 KM, od čega Vlada Republike Srpske 3.000.000 KM, Gradska uprava 1,3 miliona KM i donatori oko 700.000 KM.\n„Izgrađene su dvije devetogodišnje osnovne škole u Branjevu i Karakaju, te fiskulturne sale za Osnovnu školu `Desanka Maksimović` u Čelopeku i Srednjoškolski centar `Petar Kočić` u Zvorniku“, precizirao je Ivanović.\nOn je naglasio da je riješeno i pitanje grijanja u 10 osnovnih škola, kao i ulaganja u ostalu školsku infrastrukturu.\n„U prošloj godini uloženo je 2,5 miliona KM, od čega je 1,6 miliona KM uložilo Ministarstvo za prostorno uređenje, građevinarstvo i ekologiju Republike Srpske, u okviru projekta energetske efikasnosti u OŠ `Sveti Sava` za zamjenu stolarije, rekonstrukciju grijanja, postavljanje LED rasvjete, zamjenu krova i postavljanje spoljašnje termo izolacije i fasade“, podsjetio je Ivanović.\nOn je istakao da je završena izgradnja fiskulturne sale u OŠ Branjevo u koju je uloženo 425.000 KM, od čega je iz gradskog budžeta obezbijeđeno 275.000 KM, a 150.000 KM iz kabineta predsjednika Republike Srpske Milorada Dodika.\nPrema njegovim riječima, Gradska uprava uložila je 30.000 KM u rekonstrukciju stolarije u Tehničkom školskom centru i 50.000 KM za izgradnju kompletnog centralnog grijanja u područnoj školi u Petkovcima, dok je još oko 100.000 KM uloženo je u sitnije radove na infrastrukturi škola.\n„Za gradnju fiskulturne sale u Karakaju, koja je u toku, biće izdvojeno ukupno 750.000 KM, od čega je 600.000 KM obezbijedila Vlada Republike Srpske, a 150.000 KM budžet grada Zvornika“, rekao je Ivanović.\nOn je podsjetio da je u OŠ „Sveti Sava“ izvršena kompletna rekonstrukcija mokrih čvorova, za šta je kabinet predsjednika Republike Srpske obezbijedio 40.000 KM, a 15.000 KM Gradska uprava.\n„Rekonstruisano je i centralno grijanje u Tehničkom školskom centru u Karakaju za šta je Gradska uprava izdvojila 25.000 KM“, rekao je Ivanović i dodao da je u infrastrukturu ostalih škola na gradskom području uloženo još oko 50.000 KM.\nU okviru projekta koji realizuje Vlada Republike Srpske, na području Zvorniku u prethodne tri godine u vodovodne i kanalizacione sisteme uloženo je više od 6,5 miliona KM donacija EU, kao i učešća grada.\nOvim novcem završen je vodovodni sistem u Tršiću, kanalizacioni sistem u Tabancima, te rekonstruisani potisni i distributivni cjevovodi u gradu i Karakaju, u okviru Projekta izgradnja i rekonstrukcija vodovodne i kanalizacione mreže.\nGradonačelnik Zvornika Zoran Stevanović rekao je ranije da zahvaljujući ovom projektu, čija se realizacija nastavlja na gradsku vodu, ako žele, može da se priključi više od 80 odsto ljudi sa područja grada i svih mjesnih zajednica.\nbojan ivanovic vlada rs zvornik\nSutra bez električne energije na dvije lokacije


Vreme je za prvi ovosezonski madridski derbi. Atletiko će dočekati Real u subotu (21 čas), a pobednik će i na vrh tabele španske Primere.\nKada igraju ljuti rivali, ceo grad je na nogama, pa će tako i Madrid "goreti" u 7. kolu Primere. Može i da se posmatra kako će Luka Jović u goste velikom prijatelju Ivanu Šaponjiću, samo je malo verovatno da će bivši fudbaler Partizana biti u protokolu Atletika.\nSa druge strne, Jović bi mogao da povede napad "kraljevića", ili će čekati šansu sa klupe ukoliko Zinedin Zidan da prednost zemljaku Karimu Benzemi. A možda krene i sa dva špica?\nI pored ne baš sjajnih partija, Real je lider La Lige sa 14 bodova i dočekuje gradski derbi sa bodom više u odnosu na trećeplasirani Atletiko. Između madridskih rivala samo je Sosijedad sa identičnim učinkom kao "jorgandžije".\nI jedni i drugi igraju vrlo promeljivo od početka sezone, ali nekako osvajaju bodove... Atletiko teško pobeđuje Real u prvenstvu, nije na poslednjih šest mečeva (četiri remija i dva poraza) još od februara 2016. Zato ga je dobijao u Ligi šampiona i demolirao u poslednjem susretu - bilo je 7:3 u nimalo prijateljskom susretu u SAD.\nSimeoneova četa je nadigrala Zidanovu i za trofej Superkupa Evrope, prvi u sezoni, posle produžetaka sa 4:2. I zato je blagi favorit, pa je Meridianbet daje kvotu 2.55 na "keca". Pobeda Reala na vrućem gostovanju vrednuje se sa 2.88, dok je najveća kvota na remi - 3.35.\nU velikoj Meridian ponudi možete da pogađate i tačan rezultat, broj golova, da li će biti penal ili ne, ukupno kornera, ali i da li će biti više ili manje od 7.5 žutih kartona. Na svakom prvenstvenom meču od 2011. bilo ih je najmanje pet, jer uvek pršti kada igraju Atletiko i Real...\nSigurno će u centru pažnje biti Žoao Feliks! Njegov klub i reprezentacija Portugala pobedili su na poslednjih 19 utakmica kada je bio strelac.\nNajskuplji fudbaler ovog leta, Žoao Feliks, plaćen je 126 miliona evra kako bi prešao iz Benfike u Atletiko Madrid\nDa će zatresti mrežu Reala dva ili više puta Meridianbet daje lepu kvotu 11! A, da li je vreme za prvenac Luke Jovića - kvota je 2.90 da će srpski reprezentativac postići najmanje jedan pogodak.\nZNA ŠTA JE ČELSIJU POTREBNO DA SE VRATI NA VRH Bivši kapiten plavaca i reprezentacije Srbije progovorio o rasulu u klubu sa kojim je osvojio Ligu Šampiona 2012